title: पाइथन

text: अन्य प्रोग्रामिंग भाषाओं के विपरीत, जिनमें कोड-ब्लॉक्स को दर्शाने के लिए मझोले कोष्ठक ( {} ) का इस्तेमाल किया जाता है, पाइथन में कोड-ब्लॉक्स को दर्शाने के लिए ह्वाइट स्पेस (white space) का प्रयोग किया जाता है। इस प्रोग्रामिंग भाषा को Guido van Rossum ने 1991 में बनाया था। यह वस्तुतः एक प्रोग्रामिंग लिपि है जिसमें प्रोग्राम चलाने के लिए कोड को कंपाईल, यानि पूर्व-संयोजित करने की जरूरत नहीं है। पायथन "वाक्य रचना के साथ बहुत स्पष्ट उल्लेखनीय शक्ति" का दावा करती है। और उसकी मानक लाइब्रेरी (standard library) बड़ी और व्यापक है।


title: पाइथन

text: इस भाषा की डिजाइन-दर्शन में कूट-पठनीयता (code readability) पर जोर दिया गया है। पाइथन का दावा है कि इसका सिन्टैक्स बहुत स्पष्ट है; इसकी मानक लाइब्रेरी विशाल और सर्वसमाहित (comprehensive) है। कई लिनक्स सिस्टमों के साथ पाइथन प्रायः जुड़ा हुआ (pre-installed) आता है।


title: पाइथन

text: अन्य गतिशील भाषाओं की तरह, पायथन अक्सर एक स्क्रिप्टिंग भाषा के रूप में प्रयोग किया जाता है, लेकिन कभी कभी गैर स्क्रीप्टिंग संदर्भों की एक विस्तृत शृंखला में भी प्रयोग किया जाता है। कुछ उपकरणों का उपयोग करके, पायथन कोड स्वसंपूर्ण निष्पादन योग्य प्रोग्राम (इक्सक्युटेबल प्रोग्राम) के रूप में पैक किया जा सकता है। पायथन इन्टरप्रेटर कई ऑपरेटिंग सिस्टम के लिए उपलब्ध हैं।


title: पाइथन

text: पाइथन 1980 के दशक के अन्तिम वर्षों डिजाइन की गयी थी। इसके कार्यान्वयन दिसंबर 1989 में शुरू हुआ।


title: पाइथन

text: पाइथन 3.0 एक लंबी अवधि के बाद 3 दिसंबर 2008 को जारी किया गया था। यह पाइथन 2.x से कम्पेटिबल नहीं था।


title: पाइथन

text: जनवरी 1, 2018 से पाइथन 2.7 को 'रिटायर' घोषित कर दिया गया और इसे अब मेन्टेन नहीं किया जाता है।


title: पाइथन

text: १) सरल : पाइथन एक सरल भाषा है। एक अच्छा पाइथन प्रोग्राम पढ़ने पर लगभग अंग्रेजी पढ़ने जैसा लगता है (लेकिन बहुत सख्त अंग्रेजी !)। पाइथन की यह छद्म-कोड-प्रकृति इसकी सबसे बड़ी शक्तियों में से एक है।


title: पाइथन

text: २) सीखने में आसान : जैसा कि आप देखेंगे , पाइथन सीखने की दृष्टि से बहुत आसान है।


title: पाइथन

text: ३) स्वतंत्र और मुक्तस्रोत : पाइथन एक फ्लॉस (फ्री / मुफ्त और ओपन सोर्स सॉफ्टवेयर ) का एक उदाहरण है।


title: पाइथन

text: ४) उच्च स्तर की भाषा :


title: पाइथन

text: ५) पोर्टेबल: अपने मुक्त-स्रोत प्रकृति के कारण, पाइथन कई प्लेटफार्मों पर उपलब्ध है। आप लिनक्स, विंडोज , लबादा , सोलारिस, ओएस / 2, Amiga , AROS , के रूप में / 400, BeOS , ओएस / 390 , z / ओएस, पाम ओएस, QNX , वीएमएस , पर पाइथन का उपयोग कर सकते हैं।


title: पाइथन

text: ६) इन्टरप्रीट की जाने वाली भाषा: सी या सी++ आदि जिस तरह कम्पाइल की जातीं हैं, पाइथन उस तरह कम्पाइल नहीं की जाती। यह इन्टरप्रीटेड भाषा है।


title: पाइथन

text: ७) उद्देश्योन्मुख (ऑब्जेक्ट ओरिएन्टेड): पाइथन प्रक्रिया-उन्मुख प्रोग्रामिंग के साथ ही ऑब्जेक्ट ओरिएंटेड प्रोग्रामिंग का समर्थन करता है।


title: पाइथन

text: ८) एक्सटेंसिबल: यदि आप चाहते हैं कि किसी प्रोग्राम का एक भाग बहुत तेजी से चलने वाला हो, तो आप उस भाग को सी में लिख कर इस लक्ष्य को हासिल कर सकते हैं।


title: पाइथन

text: ९) व्यापक लाइब्रेरी : पाइथन का मानक लाइब्रेरी वास्तव में बहुत बड़ी है। यह इसकी बहुत बड़ी शक्ति है।


title: पाइथन

text: १०) एमबेड्डेबल (embeddable)


title: पाइथन

text: पाइथन की मानक लाइब्रेरी बहुत विशाल है और इसे पाइथन की सबसे बड़ी शक्ति के रूप में देखा जाता है। यह लाइब्रेरी अनेकों तरह के कार्यों के लिए उपयुक्त है। इसमें ग्राफिकल यूजर इन्टरफेस (GUI) बनाने के लिए मॉड्यूल है, रिलेशनल डेटाबेस से डेटा आदान-प्रदान के लिए मॉड्यूल है, अंकगणित तथा आर्बिट्रेरी प्रिसीजन डेसिमल के लिए मॉड्यूल है, रेगुलर इक्सप्रेशन के लिए मॉड्यूल है तथा यूनिट टेस्टिंग के लिए मॉड्यूल है।


title: पाइथन

text: मार्च २०१८ में, पाइथन पैकेज इन्डेक्स (PyPI, अन्य पार्टियों द्वारा निर्मित पाइथन सॉफ्टवेयर की आधिकारिक कोश) में १३०,००० पैकेज हैं। इनमें से कुछ प्रमुख ये हैं- पाइथन 2.5.2 में निम्नलिखित 31 शब्द आरक्षित हैं-


title: पाइथन

text: and del from not while as elif global or with assert else if pass yield break except import print class exec in raise continue finally is return def for lambda try»> 1 + 1 2 »> a = range(10) »> print( list(a) ) [0, 1, 2, 3, 4, 5, 6, 7, 8, 9]__future__ का उपयोग करके पाइथन २ के कोड से पाइथन ३ जैसा आउटपुट लिया जा सकता है। अर्थात वह कोड दोनों पाइथन में चलेगा और समान आउटपुट देगा।१) कोरल


title: पाइथन

text: २) डी- लिंक


title: पाइथन

text: ३) ईव -ऑनलाइन


title: पाइथन

text: ४) गेमिंग


title: पाइथन

text: ५) हैकिंग


title: पाइथन

text: ६) MMORPG


title: पाइथन

text: ७) हनीवेल


title: पाइथन

text: ८) एचपी


title: पाइथन

text: ९) औद्योगिक प्रकाश और संगीत


title: पाइथन

text: १०) फिलिप्स


title: पाइथन

text: ११) यूनाइटेड अंतरिक्ष गठबंधन


title: लहरों के राजहंस

text: मोहन राकेश का नाटक - लहरों के राजहंस।  लहरों के राजहंस में एक ऐसे कथानक का नाटकीय पुनराख्यान है जिसमें सांसारिक सुखों और आध्यात्मिक शांति के पारस्परिक विरोध तथा उनके बीच खड़े हुए व्यक्ति के द्वारा निर्णय लेने का अनिवार्य द्वन्द्व निहित है। इस द्वन्द्व का एक दूसरा पक्ष स्त्री और पुरुष के पारस्परिक संबंधों का अंतर्विरोध है। जीवन के प्रेय और श्रेय के बीच एक कृत्रिम और आरोपित द्वन्द्व है, जिसके कारण व्यक्ति के लिए चुनाव कठिन हो जाता है और उसे चुनाव करने की स्वतंत्रता भी नहीं रह जाती। अनिश्चित, अस्थिर और संशयी मन वाले नंद की यही चुनाव की यातना ही इस नाटक का कथा-बीज और उसका केन्द्र-बिन्दु है। धर्म-भावना से प्रेरित इस कथानक में उलझे हुए ऐसे ही अनेक प्रश्नों का इस कृति में नए भाव-बोध के परिवेश में परीक्षण किया गया है। प्रमुख नाट्य निर्देशको ओम शिवपुरी, श्यामानन्द जालान, राम गोपाल बजाज, अरविन्द गौड़ ने इसका मन्चन किया।


title: लहरों के राजहंस

text: प्रथम प्रकाशन 1963, संशोधित प्रकाशन -1968  1968 में लहरों के राजहंस का एक संशोधित परिवर्तित नया रूप प्रकाशित हुआ था। उसकी भूमिका के अन्त में राकेश ने यह इच्छा व्यक्त की थी कि इस नाटक के 1963 में छपे प्रथम रूप का प्रकाशन भविष्य में नहीं होना चाहिए।


title: व्हैम-ओ

text: व्हैम-ओ इंका. कैलीफोर्निया स्थित एक खिलौना कंपनी है।


title: ग्लूकोमीटर

text: ग्लूकोज़मीटर () वह उपकरण होता है, जिसके द्वारा रक्त में ग्लूकोज की मात्रा ज्ञात की जाती है। यह उपकरण मधुमेह-रोगियों के लिये अत्यंत लाभदायक होता है। इस उपकरण के प्रयोग से रोगी अपने घर पर ही स्वयं बिना किसी की सहायता के नियमित अंतराल में रक्त-शर्करा की जांच घर पर ही कर सकते हैं। इसकी खोज १९७० में हुई थी, लेकिन १९८० के दशक के आरंभ आते-आते इसका प्रचलन काफी बढ़ गया। ग्लूकोमीटर के आविष्कार के पहले मधुमेह को मूत्र परीक्षण के आधार पर मापा जाता था। यह विद्युत-रासायनिक तकनीक के आधार पर काम करता है। इसके अलावा हाइपोग्लाइसीमिया (उच्च रक्त-शर्करा) के स्तर को मापने के लिए भी इसका प्रयोग होता है।


title: ग्लूकोमीटर

text: ग्लूकोमीटर में लेंसट के माध्यम से एक बूंद रक्त लेने के बाद उसे एकप्रयोज्य परीक्षण पट्टी ("डिस्पोज़ेबल टेस्ट स्ट्रिप") में रखते हैं जिसके आधार पर यह उपकरण रक्त का शर्करा-स्तर मापता है। उपकरण शर्करा स्तर बताने में ३ से ६० सेकेंड का समय लेता है। यह अंतराल प्रयोग किये जा रहे मीटर पर निर्भर करता है। वह इसे मिलीग्राम प्रति डेसीलीटर या मिलीमोल प्रति लीटर के रूप में प्रदर्शित करता है। ग्लूकोमीटर के मुख्य भाग परीक्षण पट्टी, कोडिंग, प्रदर्शक व क्लॉक मेमोरी हैं। परीक्षण पट्टी में एक रसायन लगा होता है जो रक्त की बूंद में उपस्थित शर्करा से क्रिया करता है। कुछ मॉडलों में प्लास्टिक पट्टी होती है, जिसमें शर्करा ऑक्सीडेज का प्रयोग होता है।


title: ग्लूकोमीटर

text: सामान्यत: प्लाज्मा में ग्लूकोज का स्तर, पूरे रक्त में ग्लूकोज के स्तर की तुलना में १० से १५ प्रतिशत अधिक होता है। कुछ लोगों में ये धारणा होती है, कि ग्लूकोमीटर प्रायः सही परिणाम नहीं देते हैं, किन्तु ये सत्य नहीं है। घरेलू ग्लूकोज मीटर पूरे रक्त में ग्लूकोज के स्तर को नापते हैं और परीक्षण प्रयोगशालाओं में प्रयुक्त होने वाले मीटर प्लाज्मा में ग्लूकोज के स्तर को मापते हैं। इसका एक कारण ये भी है, कि प्रयोगशाला में रक्त शिराओं से लेते हैं और ग्लूकोमीटर में धमनियों से नमूना लिया जाता है। भारत में अनेक कंपनियों के ग्लूकोमीटर उपलब्ध हैं। इनमें प्रमुख हैं: जॉन्सन एंड जॉन्सन का वन-टच अल्ट्रा, बायर का कॉन्टूर, रोश के एक्यू सीरीज के एक्यूचेक, एक्यूचेक एक्टिव और एक्यूट्रेंड आदि। आधुनिक ग्लूकोमीटर को केबल की सहायता से कंप्यूटर से भी जोड़ा जा सकता है। इस प्रकार ये उपकरण अपना परिणाम कंप्यूटर में भेज देते हैं, जिसे समयानुसार, मनचाहे फॉर्मैट में प्रिंट कर सकते हैं, सहेज सकते हैं व विश्लेषण भी किया जा सकता है।


title: ग्लाइकोसिलेटेड हीमोग्लोबिन

text: ग्लाइकोसिलेटेड हीमोग्लोबिन ("हीमोग्लोबिन ए१सी, लघु:HbA, A1C", या "Hb"; इसे "HbA1c" भी कहा जाता है) के परीक्षण से रक्त में पिछले तीन महीने की शुगर की मात्रा का पता लगाया जाता है। मधुमेह के सभी मरीजों के लिए यह परीक्षण बहुत महत्त्वपूर्ण होता है, क्योंकि इससे यह पता चलता है कि पिछले तीन महीने से जो दवाइयां मरीज ले रहा है, वे किस हद तक काम कर रही हैं। यह टेस्ट उन महिलाओं के लिए भी अच्छा है, जो गर्भधारण करना चाहती हैं, क्योंकि गर्भ धारण के वक्त खून में शुगर की मात्रा सामान्य से ज्यादा होती है तो बच्चे के सामान्य रूप से पैदा होने की संभावनाएं बहुत कम हो जाती हैं। इसकी मात्रा सभी मरीजो मे अलग अलग होती है।


title: माइक्रोएल्ब्यूमिन

text: माइक्रोएल्ब्यूमिन या माइक्रल टेस्ट परीक्षण मधुमेह का गुर्दों पर प्रभाव जानने के लिए किया जाता है। एक स्वस्थ व्यक्ति के मूत्र में माइक्रोएल्ब्युमिन नहीं पाया जाता। इस टेस्ट में यदि मूत्र में माइक्रोएल्ब्युमिन की थोड़ी भी मात्रा पाई जाती है तो इसका मतलब है कि गुर्दों पर मधुमेह का प्रभाव पड़ना शुरू हो गया है। ऐसे में अगर मधुमेह के साथ-साथ रक्तचाप पर भी नियंत्रण रखा जाए तो बीमारी के बढ़ने की संभावना बहुत कम हो जाती है। ऐसे में खाने में प्रोटीन जैसे दालें, पनीर, अंडे आदि की मात्रा कम कर दें तो बीमारी वहीं पर रुक जाती है। मधुमेह के हर रोगी को साल में एक बार यह परीक्षण अवश्य कराना चाहिए।


title: माइक्रोएल्ब्यूमिन

text: यह एक स्क्रीनींग परीक्षण होता है, इसे करना बहुत सरल है। इसमें रिएजेंट स्ट्रीप का प्रयोग होता है। माइक्रल टेस्ट द्वारा इसे साधारणतः किया जाता है। २४ घंटे में सामान्य मनुष्य में ३० मि.ग्रा. से कम अल्बुमीन मूत्र में निकलता है। यदि रोगी के मूत्र में २४ घंटे में ३० मि.ग्रा. से ज्यादा अल्बुमीन जा रहा है तो माइक्रल टेस्ट पॉजीटीव आता है। स्ट्रीप टेस्ट से यदि पॉजीटिव रिजल्ट आता है तो इसे अन्य विशिष्ट जाँच द्वारा निश्चित करना जरुरी है।


title: माइक्रोएल्ब्यूमिन

text: यदि रोगी को माइक्रोअल्बुमिनुरिया की अवस्था शुरु हो गयी है तो तुरंत सावधानी की आवश्यकता है। इस समय से भी यदि इन उपायों का वे अनुसरण करें तो किडनी फेल्यर से बचने की काफी संभावना रहती है। शुरुआती दौर से ब्लड-सुगर का कठोर नियंत्रण करें। यह सही खान-पान उपयुक्त व्यायाम, दवाइयाँ एवं इन्सुलीन के उचित प्रयोग द्वारा संभव है। इसके लिये आवश्यक है कि अपना वजन घटाएं। नमक कम खाएं। नियमित व्यायाम करें। शराब न पीये और धुम्रपान न करें। चिकित्सक के परामर्श के बाद एस एस -इन्हीबीटर ग्रुप की दवा का नियमित प्रयोग करें।


title: माइक्रोएल्ब्यूमिन

text: इसके अलावा इन्हीबीटर ग्रुप की दवा का नियमित प्रयोग करे। हर हाल में रक्त-चाप १२० से ८० के नीचे रखें। उच्च रक्तचाप का रहना मधुमेह के मरीजों में किडनी फेल्यर का महत्वपूर्ण कारण है। छह माह में तीन बार किये गए पेशाब की जाँच में यदि दो बार माइक्रोअल्बुमिनुरिया मिले तभी यह निश्चित होता है कि यह पैथोलाजिकल है। केवल एक बार स्कारात्मक हो तो यह समान्य कारणों से भी हो सकता है।


title: माइक्रोएल्ब्यूमिन

text: माइक्रोअल्बुमिनुरिया का पता होते ही खास उपायों के द्वारा इस अवस्था को रोका जा सकता है। इस टेस्ट के साकारात्मक होने का मतलब है कि आपको भविष्य में किडनी की खराबी की संभावना है।


title: संत बखना

text: संत बखना जी, गायक संत थे। वे संत दादू दयाल के बावन प्रधान शिष्यों में से एक थे। पदों की रचना करते और घूम-घूम कर तथा साधु संतों की संगत में बैठकर गाते। वे गृहस्थ संत थे। संत दादू से उनका बड़ा गहरा लगाव था। दादू की मृत्यु होने पर बखना जी ने जो पद गाया था, उससे पता चलता है कि उनके मन में गुरु के लिए कितनी श्रद्धा थी- ‘बीछड़या राम सनेही रे, म्हारे मन पछतावो ये ही रे। बिलखी सखी सहेली रे, ज्यों जन बिन नागर वेली रे। बखना बहुत बिसूरे रे, दरसन के कारण झूरे रे।’


title: संत बखना

text: वे राजस्थान के नरायणा नगर के रहने वाले थे। वे मुसलमान थे लेकिन ऐसे सांसारिक बंधन पूरी तरह भुला चुके थे। दादू की शिष्य परंपरा में रज्जब, बाजिद, बखना जी - सभी ने साम्प्रदायिक सद्भाव का प्रचार किया। बखना जी कहते थे कि हमें अपना जीवन ‘राम’ की चेतना से जगृत कर लेना चाहिए। रामनाम का गुणगान करने में जो समय बीतता है, वही सार्थक होता है, शेष व्यर्थ है।


title: संत बखना

text: उनका कहना था कि धन की सेवा, अहंकार और वंश स्वामीपन - एक ही मानसिकता के दो पक्ष हैं-


title: संत बखना

text: ‘बखना हम तो कहेंगे, रीस करो मत कोई।


title: संत बखना

text: माया अरु स्वामी पणी, दोइ-दोई बात न होइ।।’


title: संत बखना

text: संत बखना आत्म ज्योति जगाने की बात पर बल देते थे। यदि हम सच्ची साधना करें तो परमात्मा स्वयं आकर हमसे मिलेंगे-


title: संत बखना

text: ‘ढूंढै दीप पतंग नै, तो वखनां विरद लै जई।


title: संत बखना

text: दीपक मांहै जोति व्है, तो घणां मिलैगा आई।’


title: संत बखना

text: कहते हैं अजमेर जते हुए सम्राट जहांगीर नरायणा में ठहरे थे। उसने बखना जी की परीक्षा लेने के लिए काजी और पंडितों से पूछा कि परमात्मा ने यह सृष्टि किस समरू रची?


title: संत बखना

text: संत बखणा जी ने कहा-


title: संत बखना

text: ‘जिहुं विरिया यह सब हुआ, सो हम किया विचार।


title: संत बखना

text: बखना वरियां खुशी की, करता सिरजनहार।’


title: संत बखना

text: वे कहते थे कि साधु संतों की वाणी को अपनाना चाहिए, क्योंकि वही समाज को धोकर निर्मल बनाती है। ‘वाणी बरसे सबद हुहाव। कनरस भरि-भरि हरिरस भाव।’


title: शीतकालीन ओलम्पिक खेल

text: शीतकालीन ऑलंपिक खेल (अंग्रेज़ी:"विंटर ऑलंपिक्स") एक विशेष ओलम्पिक खेल होते हैं, जिनमें में अधिकांशत: बर्फ पर खेले जाने वाले खेलों की स्पर्धा होती है। इन खेलों में ऑल्पाइन स्कीइंग, बायथलॉनबॉब्स्लेड, क्रॉस कंट्री स्कीइंग, कर्लिंग, फिगर स्केटिंग, फ्रीस्टाइल स्कीइंग, आइस हॉकी, ल्यूज, नॉर्डिक कंबाइंड, शॉर्ट ट्रैक स्पीड स्केटिंग, स्केलेटन, स्नोबोर्डिंग, स्पीड स्केटिंग आदि स्पर्धाएं होती हैं।


title: शीतकालीन ओलम्पिक खेल

text: विंटर ओलम्पिक्स का आरंभ १९२४ में हुआ माना जाता है, किन्तु इसी तरह के खेल १९०१ से १९२६ के बीच यूरोप में स्वीडन में आयोजित कराए जाते थे जिन्हें नॉर्डिक गेम्स कहा जाता था। इनके पीछे जनरल विक्टर गुस्ताफ बाल्क का हाथ था जिन्हें स्वीडिश खेलों का पितामह कहा जाता था। सन् १९०८ तक इन्हें अधिक सफलता नहीं मिली, लेकिन उस वर्ष लंदन ग्रीष्मकालीन ओलम्पिक्स के बाद इनकी स्थिति बदली। इसके बाद अंतर्राष्ट्रीय ओलम्पिक समिति ("आईओसी") द्वारा विंटर ओलम्पिक्स को ओलम्पिक्स में सम्मिलित किए जाने के प्रयास आरंभ किये। बाल्क भी यह चाहते थे और वह आईओसी के पांच सदस्यों में से एक थे भी, लेकिन स्कैन्डिनेवियाई देशों ने विरोध किया। उनका मानना था कि इससे नॉर्डिक खेलों की मौलिकता खत्म हो जाएगी। इसके बावजूद, १९१६ में पहली बार शीतकालीन ओलम्पिक खेल कराने का निर्णय लिया गया लेकिन उन दिनों प्रथम विश्व युद्ध चल रहा था। फिर १९२० ओलम्पिक में आइस हॉकी को शामिल किया गया। इसके बाद १९२१ में आईओसी ने निर्णय किया कि १९२४ फ्रांस ओलम्पिक के बाद वहीं विंटर स्पोर्टस भी कराए जाएंगे। १९२८ में सेंट मोरिट्ज में आईओसी द्वारा दूसरे विंटर ओलम्पिक कराए गए।


title: शीतकालीन ओलम्पिक खेल

text: द्वितीय विश्वयुद्ध में आई रुकावट के बाद से अब तक कई विवादों और बहिष्कारों से गुजरते हुए विंटर ओलम्पिक खेल फ्रांस, जापान, अमेरिका, युगोस्लाविया (विभाजन पूर्व), इटली सहित कई अन्य स्थानों पर हो चुके हैं। विंटर ओलम्पिक खेलों में मुख्यत: एल्पाइन स्केटिंग, क्रॉस कंट्री स्कीइंग, कर्लिग, फिगर स्केटिंग, फ्रीस्टाइल स्कीइंग, आइस हॉकी, शॉर्ट ट्रैक स्पीड स्केटिंग, स्केलेटन, स्की जंपिंग, स्नोबोर्डिग और स्पीड स्केटिंग जैसे खेल आयोजित किए जाते हैं।


title: शीतकालीन ओलम्पिक खेल

text: अंतर्राष्ट्रीय ओलंपिक समिति के आधिकारिक आंकड़ों के मुताबिक।


title: स्कैण्डिनेवियाई देश

text: स्केंडिनेविया प्रायद्वीप में उत्तरी यूरोप के आने वाले देशों को स्कैंडिनेवियाई देश कहते हैं इनमें नॉर्वे, स्वीडन व डेनमार्क आते हैं। इनके अलावा फिनलैंड, आइसलैंड एवं फैरो द्वीपसमूह के संग ये नॉर्डिक देश भी कहलाते हैं।


title: स्कैण्डिनेवियाई देश

text: स्कैंडिनेविया लगभग 55°N से 71°N अक्षांश और 5°E से 31°E देशान्तर के मध्य स्थित एक प्राचीन पठार है। इसमें नार्वे तथा स्वीडेन सम्मिलित हैं। इसकी ढाल सामान्यत: पूर्व की ओर है। इसका क्षेत्रफल लगभ 4,62,625 वर्ग किमी है। यहाँ की जलवायु पश्चिम से पूर्व क्रमश: पश्चिमी यूरोप तुल्य एवं ठंडी महाद्वीपीय है। यहाँ शंकुधारी वनों की प्रचुरता है। झीलों तथा पूर्वोन्मुखी प्रपाती नदियों की अधिकता है।


title: स्कैण्डिनेवियाई देश

text: दुग्धशालाओं के अतिरिक्त गेहूँ, जौ, राई (घास), आलू और चुकंदर आदि यहाँ की कृषि की उपजें हैं। जलप्रपातों की सस्ती बिजली के अतिरिक्त स्थान स्थान पर लोहा, ताँबा, चाँदी, गंधक, सीसा, जस्ता और सोना आदि मिलते हैं। जनसंख्या अधिकांशत: दक्षिणी भाग में है। लोगों का प्रमुख व्यवसाय कृषि, दूध, मछली, जंगली, स्थानीय खनिज एवं शिल्प संबंधी है। प्रायद्वीप में जरूरत से अधिक उत्पन्न वस्तुओं का निर्यात तथा आवश्यक वस्तुओं का आयात होता है। ओसलो, स्टाक्होम, वरजन, नारविक और गोटेबर्ग प्रमुख नगर हैं।


title: पुर्तगाली साहित्य

text: महानतम पुर्तगाली कवि कामू के व्यक्तित्व में पुर्तगाली साहित्य की दोनों प्रमुख विशेषताएँ सहित मिलनी हैं। ये हैं - प्रगीति प्रेरणा और स्वच्छंद अभिरुचि। ये विशेषताएँ किसी विशेष ऐतिहासिक युग की नहीं, किंतु सभी युगों की सामान्य मानव मनोवृत्ति है। प्रेमात्मक और व्यक्तिगत समस्याओं पर आग्रह, अपनी व्यक्तिगत पीड़ा में एक मृदु आनंद (सउदादे), यह पुर्तगाली चित्तवृत्ति की विशेषताएँ हैं - घर के प्रति ममता की भावना, अस्पष्ट आकांक्षाएँ और आशा - नवीन भूभाग और नवीन समुद्री भागों की खोज में रत रहनेवाले एक छोटे राष्ट्र के काल्पनिक भाग्य की महान भावना से युक्त।


title: पुर्तगाली साहित्य

text: बुद्धि की अपेक्षा संवेदना और कल्पना के प्राधान्य के कारण दार्शनिक पद्धतियों का निर्माण, गंभीर अध्ययन और शोध की गहराई में जाना, विस्तृत ऐतिहासिक आधार तैयार करना कठिन होता है। महदुद्दश्य को सम्मुख रखनेवाला राष्ट्र होने का बोध कभी भविष्यदर्शी का आनंद, कभी स्पष्ट रहस्यवाद, आत्मसमर्पण या तो उल्लासपूर्ण आनंद या निराश भाग्यवाद की सृष्टि करता है।


title: पुर्तगाली साहित्य

text: प्रगीति रचनाओं द्वारा पुर्तगाली साहित्य का प्रारंभ 12वीं शती से होता है। ये गीत गलीशीय पुर्तगाली बोली में थे। गलीशिया स्पेन का एक प्रांत है जो पुर्तगाल तक चला गया है। यह गलीशीय बोली आइबोरिया प्रायद्वीप के त्रूवादोरों (सामंतों का यश गानेवाले) की रचनाओं की भाषा हो गई। इस गीतिकाव्य के दो पक्ष हैं - एक लोकप्रिय रूप जो स्थानीय बोली में लिखा गया, दूसरा शिष्ट रूप जो प्रोवेंसाल शैली में लिखा गया। लोकगीत शैली में विशेष स्थान कान्तोगास दे अमीगो (प्रेमिका के गीत) का है जिनमें प्रेमिका अपने प्रेमी को संबोधित करके गीत गाती है। बदले में नायक भी कांतीगास वे अमोर (प्रेमगीत) गाता है। नायक संभ्रांत कुलोत्पन्ना नायिका को संबोधित करके गीत गाता है। प्रेमगीतों के इस विशाल साहित्य के इस समय केवल तीन संग्रह उपलब्ध हैं जिनमें 1189 से लेकर 14वीं शती के मध्यकाल तक की रचनाएँ संकलित हैं। इस काल में कुछ राजाओं ने कतिपाय कवियों और गीतगायकों को दरबार में आश्रय प्रदान किया। ऐसे राजाओं में दीनीस (1261-1325) बहुत प्रसिद्ध है। इन कवियों ने भी उल्लेखनीय काव्यसृष्टि की।


title: पुर्तगाली साहित्य

text: पुर्तगाली गद्य ने अनुवादकों के द्वारा साहित्यिक प्रतिष्ठा प्राप्त की। आल्कोबसा एबे अनुवादकों का मध्ययुग में प्रधान केंद्र था। यहाँ संतों की जीवनियाँ, उपदेशपूर्ण, कथाएँ, पुरानी गाथाएँ, राजवंश गाथाएँ, वंशावलियाँ अनूदित की गई और उन्हें नवीन रूप में प्रस्तुत किया गया। इनमें से अनेक वीरगाथापूर्ण साहसी कथाएँ हैं। इनको तीन मुख्य वर्गों में रखा जा सकता है - ग्रीक-लातीनी, कारोलिंजन (चार्ल्स महान से संबंधित) और ब्रेटन।


title: पुर्तगाली साहित्य

text: उस काल की अत्यंत महत्वपूर्ण कृतियों में से एक है लेयाल कोसेल्हिएरो (विश्वासी परामर्शदाता)। इसमें अपने समय के सर्वश्रेष्ठ गद्यलेखक राजा एडवर्ड (1391-1438) की नैतिक उपदेशात्मक रचनाओं का संग्रह है।


title: पुर्तगाली साहित्य

text: 15वीं शती में इतिहास-सामग्री-संकलन का विकास हुआ। पुर्तगाल के राजा ने कई विवरणलेखकों की नियुक्ति की, जिनको पुराने राज्यकालों का इतिहास लिखने का कार्य सौंपा गया। इसमें अपनी ऐतिहासिक शोधों के गांभीर्य और साहित्यिक श्रेष्ठता के कारण फेरनाँओं लोपेस (1380-1460) सबसे प्रसिद्ध है।


title: पुर्तगाली साहित्य

text: जॉन द्वितीय के दरबार में कुछ कवि थे। उसके मंत्री गार्सिया दे रेसेन्दे (1470-1536) ने काँसोनेहरो जेराल (सामान्य गीत संग्रह) में पोइसिया पालासियान (दरबारी काव्य) कही जानेवाली कविताओं का विशाल संग्रह किया है। कुछ अपवादों को छोड़कर प्राय: ये कविताएँ परंपराभुक्त और बाह्य-रूप-प्रधान हैं। इनका महत्व तत्कालीन प्रथाओं और इस समय की नई साहित्यिक प्रवृत्तियों का परिचय देनेवाली कृतियों के रूप में विशेष है। अंतिम गीतसंग्रह के लगभग सौ वर्ष बाद प्रोवेंसाल का प्रभाव समाप्त हो गया। इतालीय शैली के प्रथम चिह्न उसमें दिखाई पड़ते हैं, पेत्रार्क और दांते को आदर्श मानकर रचनाएँ हुई। अगली शती में यह प्रवृत्ति परिपक्व रूप में दिखती है। इतालीय प्रभाव स्पेनी के माध्यम से आया, जो अधिक स्पष्ट है। लगभग सभी ने उपेक्षापूर्वक स्पेनी और पुर्तगाली में लिखा है और यह दो भाषाओं में लिखने की प्रवृत्ति 17वीं शती तक चालू रही।


title: पुर्तगाली साहित्य

text: 16वीं शती पुर्तगाली साहित्य का स्वर्णकाल है। क्विन्हेंतिस्मो (16वीं शती की शैली) प्राचीन साहित्य के प्रभाव, समुद्र की पुकार और समुद्र पार के देशों के मनोरम आकर्षण का समन्वित रूप है। स्थापीय कला में भी यह प्रभाव दिखाई पड़ता हैं, विशेषकर मानुएलीनो शैली में, जो उस समय के अत्यंत प्रसिद्ध सम्राट् मानुएल प्रथम (1495-1521) के नाम पर मानुएलीनो कहलाई। इस शैली की विशेषता है भारतीय मंदिरों से प्रभावित लतावृक्षों के अभिप्रायों से युक्त प्रभूत अलंकरण।


title: पुर्तगाली साहित्य

text: जिल वीचेंते (1465-1537) के प्रयासों के फलस्वरूप इस शती में आधुनिक रंगमंच का विकास हुआ। उसने आइबेरिया में प्रसिद्ध आउतो नामक विशेष प्रकार की नाट्य रचनाओं की सृष्टि की। मध्ययुगीन धार्मिक नाटक के स्थान पर जिल वीचेंते ने ऊँची प्रगीति कल्पना के साथ यथार्थवादी अभिव्यंजना शक्ति समन्वित करके अत्यंत स्वाभाविक पात्रों से युक्त नाटकों की रचना की। यद्यपि उसके अनुयायियों ने उसकी कला का अनुसरण किया और रंगमंच को उच्चतम शिखर पर पहुँचने का श्रेय स्पेन को मिला, तथापि जिल बीचेंत को नाटक प्रारंभ करने का श्रेय है।


title: पुर्तगाली साहित्य

text: लुई दे कामोस (1524-1580) की प्रतिभा 16वीं शती में सबसे अधिक प्रभावशाली रही। ओस लूसिआदास के रूप में उसने अपने देश को क्लासिकल साँचे में ढला अत्यंत सफल आख्यान काव्य और श्रेष्ठ राष्ट्रीय काव्य प्रदान किया। इस कृति में पुर्तगाली मल्लाहों और वीरों के साहसपूर्ण कार्यों का पौराणिक ढंग से यशोगान किया गया है। किंतु कामोस की ख्याति गीति कवि के रूप में इससे भी अधिक है। उसकी गीति कविताओं में उदात्त संगीत द्वारा मन की सूक्ष्मतम भावनाएँ हुई हैं।


title: पुर्तगाली साहित्य

text: मध्ययुगीन परंपराओं का स्वर साहसपूर्ण कथाओं में मिलता है। बेनार्दिम रिवेइरो (1482-1552) ने मेनीना एमोसा (छोटा और युवक) के रूप में भावुक या सउदादे भावधारा से प्रधान विशेष प्रकार के पुर्तगाली उपन्यास की सृष्टि की। रिवेइरी अंतिम महान कवि है जिसने मेदिदा वेल्हा (प्राचीन छंद) का मेदिदा नोवा (नया छंद) के स्थान पर प्रयोग किया।


title: पुर्तगाली साहित्य

text: इतालीय प्रभाव खास तौर पर सा दे मीरांदा (1481-1558) के माध्यम से आया जो कई वर्ष इटली में रहने के बाद 1526 में पुर्तगाल लौटा। उसने इतालीय कविता के छंदों, गीत, सॉनेट तथा ओत्तावा रीमा (आठवीं लय) का पुर्तगाली कविता में प्रयोग किया। जिल बीचेंते की स्थानीय विशेषता से युक्त लोकप्रिय नाटकों का उसने विरोध किया और प्राचीन शैली का समर्थन किया जिसका अनुकरण प्लाउतुस, तेरेंस और अरिओस्तो ने किया था। सा दे मीरांदा ने बूकोलिक कविता शैली में भी रचना की। प्राचीन काव्यशैली का अनुकरण करते हुए उसने अपने समय के व्यक्तियों का उल्लेख किया है।


title: पुर्तगाली साहित्य

text: पुर्तगाली साहित्य का सबसे महत्वपूर्ण और विचित्र अंग है उपनिवेशों के इतिहासों, साहसपूर्ण यात्राओं, युद्धों, विजयों और खोजों से संबंधित कृतियों की प्रचुर मात्रा में रचना। फेरनॉओं मेदेस पिन्तो (1510-1583) की कृति पेरेग्रीनासाँओ (यात्रा) इस प्रकार की श्रेष्ठ कृति है। कृति का विषय पुर्तगाल के पूर्वीय देशों के आधिपत्य से संबंधित है। अनेक विद्वानों के मत से यह कृति साहसी उपन्यासों के क्षेत्र में अत्यंत श्रेष्ठ समझी जाती है।


title: पुर्तगाली साहित्य

text: इतिहास लेखकों में जोआँओ दे वार्रोस (1496-1570) उल्लेखनीय है। लिवी को आदर्श मानकर अपनी कृति देकादास में चारों महाद्वीपों में पुर्तगालियों के कार्यों की गाथा गाने की योजना बनाकर विशाल ऐतिहासिक कृति लिखने की रूपरेखा बनाई थी। किंतु उसने केवल एशिया तक ही अपने को सीमित रखा। बार्रोस को प्राचीन (क्लासिक) आदर्श का निर्वाह करने में सफलता मिली है। उसका अनुकरण करनेवालों को वैसी सफलता नहीं मिली, किंतु अपनी प्रत्यक्ष अनुभूतियों के आधार पर कई लेखकों ने साहसपूर्ण घटनाओं के विवरण लिखे हें जिनमें भले ही कला उत्कृष्टता न मिले किंतु सजीवता अवश्य है।


title: पुर्तगाली साहित्य

text: 17वीं शती का वातावरण बिल्कुल भिन्न है। स्वाधीनता नष्ट हो गई थी और नैतिक निराशा के कारण पुर्तगाल में काव्यरचना का उत्साह मंद पड़ गया था; काव्य के विभिन्न अंगों में ह्रास होने लगा जो स्पेनीय शासन के समाप्त होने पर (1640) भी नहीं रुका। ऐसी स्थिति में भी गद्य ने प्रशंसनीय साहित्यिक गरिमा प्राप्त की। अनेक लेखकों ने अनेक प्रकार की गद्य कृतियाँ लिखीं जिनमें भाषा की सजावट पर विशेष ध्यान दिया गया है। इन लेखकों में अंतोनियो दिएरा (1608-1697) प्रधान है। धार्मिक विषयों से संबंधित उसकी अनेक कृतियाँ हैं।


title: पुर्तगाली साहित्य

text: 18वीं शती में दो साहित्यिक आंदोलन दिखते हैं। पहला अस्वाभाविक सजावट के विरुद्ध जिसके फलस्वरूप अर्कादिया लूसीताना (1756) की स्थापना हुई, जिसका खास उद्देश्य था अस्वाभाविकता को संयमित करना तथा स्पेनी के प्रभाव के प्रतिकूल संघर्ष। दूसरा आंदोलन उस शती की विशेष प्रवृत्ति का सूचक है जिसका उद्देश्य इतिहास-लेखन-प्रणाली को नया रूप प्रदान करना तथा दार्शनिक, गंभीर और आलोचनात्मक कृतियों के सृजन को उत्साहित करना था।


title: पुर्तगाली साहित्य

text: परिवर्तन के इस युग में बोकाजे (1765-1805) का अशांत और जटिल व्यक्तित्व महत्वपूर्ण है। वह विविध नवीन विषयों पर सहज भाव से विचार प्रकट करने की प्रतिभा से युक्त था। किंतु साथ ही प्रचुर संवेदना भी उसमें थी और इस दृष्टि से वह स्वच्छंदवाद का अगुआ है।


title: पुर्तगाली साहित्य

text: स्वच्छंदवाद का आगमन अनेक महत्वपूर्ण राजनीतिक घटनाओं से जुड़ा हुआ है। उग्र और उदार दलों में जो संघर्ष हुआ उसके कारण बहुत से लेखक बाध्य होकर फ्रांस और इंग्लैंड चले गए जहाँ वे स्वच्छंदवादी आंदोलन के संपर्क में आए। उदारवादी विचारधारा की सेना की विजय के साथ ही आल्मेइदा गारेंत्त (1799-1853) और अलेक्सांद्रे हेरकूलानो (1810-1877) स्वदेश लौट अए। वे दोनों स्वच्छंदवाद के प्रबल समर्थक थे और उन्होंने पुर्तगाली साहित्य की कलात्मक शक्ति से युक्त एक महान युग का प्रारंभ किया जो पूरी शती में चालू रहा।


title: पुर्तगाली साहित्य

text: गारेंत्ती इस धारा का नेता था। उसने स्वच्छंदवादी प्रवृत्तियों प्राप्त कर राष्ट्रीय नाटक का निर्माण किया, गीतिकाष्य को फिर से पल्लवित, पुष्पित किया और गद्य का नवनिर्माण किया। हेरकूलानो ऐतिहासिक उपन्यास लिखने तथा पत्रकारिता में निपुण था। अपने लेखों में अपने युग की समस्याओं की उसने सूक्ष्म परीक्षा की है और इस प्रकार इतिहास में उसने नवीन आलोचनात्मक दृष्टिकोण का संचार किया।


title: पुर्तगाली साहित्य

text: पुर्तगाली स्वच्छंदवादी साहित्य सभी रूपों में प्रस्फुटित हुआ और जब अन्य देशों में उसका ह्रास हो रहा था या हो चुका था उस समय फेलीच्यानो दे कास्तील्हो (1800-1875) ने एक प्रकार की साहित्यिक तानाशाही स्थापित कर रखी थी। जो कोई भी नवीन विचारधारा प्रारंभ करने का यत्न करता उसका वह घोर विरोध करता।


title: पुर्तगाली साहित्य

text: 1865 में "कोइंब्रा के असंतुष्टवादी आंदोलन" ने कास्तील्हो के विरुद्ध खुला युद्ध आरंभ कर दिया। साहित्यिक जगत् संघर्ष जैसे वादविवादों से क्षुब्ध हो गया, सभी प्रकार की विचारधाराओं ने पुर्तगालियों में स्वतंत्र रूप से प्रवेश किया।


title: पुर्तगाली साहित्य

text: इस उत्साही पीढ़ी के नवयुवक प्रतिनिधियों में, जिन्होंने विवाद के आरंभिक दिनों में प्रसिद्धि प्राप्त की, कवि, दार्शनिक आंतेरो द क्वेताल (1842-1891), इतिहास लेखन को नई दिशा और विस्तृत उद्देश्य प्रदान करनेवाले ओलीवेइरा मार्तिन्स (1845-1894) तथा तेओफीलो ब्रागा (1843-1924) जिसने पुर्तगाली सभ्यता का पूर्ण सर्वेक्षण नए दृष्टिकोण से प्रस्तुत किया, प्रमुख हैं।


title: पुर्तगाली साहित्य

text: स्वच्छंदवाद और यथार्थवाद के बीच के संक्रांतिकाल में कामीलं कास्तेलो ब्रांक्रो ने अच्छी ख्याति प्राप्त की। वह उन महान पुर्तगाल उपन्यासकारों में से है जिन्होंने अपनी कृतियों में स्वच्छंदवाद के अभिलषितता के साथ यथार्थ और पैनी पर्यवेक्षण दृष्टि को समन्वित किया।


title: पुर्तगाली साहित्य

text: 19वीं शती के महान कथाकारों में एसा दे क्वेइरी (1845-1900) का स्थान बहुत ऊँचा है। वह प्रतिभासंपन्न उपन्यास लेखक था, जिसने अद्वितीय और सजीव पात्रों की सृजना की तथा मानव दुर्बलताओं पर, सुरुचि की रक्षा करते हुए, व्यंग्यपूर्ण ढंग से प्रहार किया। पुर्तगाली गद्य का उसने नवनिर्माण कि उसे सजीवता और विलक्षण व्यंजना प्रदान की।


title: पुर्तगाली साहित्य

text: इस संधर्षशील पीढ़ी के पश्चात् एक दूसरी पीढ़ी आती है जो अपने विचारों को प्रचारित करने में और भी कट्टर थी। संक्षेप में कह सकते हैं कि 19वीं शती के सातवें दशक में पुर्तगाल यूरोपीय चिंतन की प्रमुख प्रवृत्तियों में प्रविष्ट हो चुकने के बाद विरोधी प्रवृत्तियाँ दिखती हैं- एक समन्वयवादी प्रवृत्ति जो बाहरी अनुभवों को ग्रहण करने के पक्ष में है, दूसरी राष्ट्रवादी है जो स्थानीय स्रोतों तक ही सीमित रहना चाहती है।


title: पुर्तगाली साहित्य

text: इस आंदोलन का विशिष्ट प्रतिनिधि तेक्सेहरा पास्कोइस (1878-1952) था। उसने साउदादे के नाम पर साउदोसिस्मो की स्थापना की। महान गीतिकवि आंतोनियो नोबरे नितांत व्यक्तिगत शैली में परस्पर बिल्कुल भिन्न अनुभवों को साथ मिलाकर व्यक्त करने में सफल हुआ। वह आधुनिकता का अगुआ है। इस धारा के प्रतिनिधियों में फेरनांदो पेसोआ (1888-1935) सबसे अधिक सिद्ध है। उसने अनेक उपनाम रखकर लिखते हुए अपने बहुमुखी पैर शक्तिशाली व्यक्तित्व के विभिन्न रूपों को अलग-अलग व्यक्त करने का यत्न किया है। उसे आगे की साहित्यिक पीढ़ियों का नेता माना जाता है। वर्तमान साहित्य में कविता का स्थान महत्वपूर्ण माना हुआ है। प्रेसेंन्जा (एक सप्ताहिक पत्र) का आंदोलन, नवयार्थवादी और अतियथार्थवादी प्रवृत्तियों का प्रतिनिधित्व करता है। कई ऐसे भी कवि हैं जो विशेष "वाद" या प्रवृत्ति से अलग और स्वतंत्र हैं।


title: पुर्तगाली साहित्य

text: गद्य लेखकों में आक्वीलीनो रिबेइरो (1885) का नाम विशेष उल्लेख योग्य है। वह अपने यथार्थवादी, व्यंजक और नाटकीय तत्व युक्त उपन्यासों के लिए प्रसिद्ध है।


title: पुर्तगाली साहित्य

text: अनेक निबंध और प्रबंध आलोचनात्मक और दार्शनिक दृष्टिकोण की परिपक्वता का परिचय देते हैं। इस दिशा में आंतोनियो सेरज्यो (1883) की देन सर्वाधिक है।


title: टर्मिनेटर सैल्वेशन

text: "टर्मिनेटर सैल्वेशन" एक अमेरिकी विज्ञान कथा फ़िल्म है, जो McG द्वारा निर्देशित टर्मिनेटर श्रृंखला में चौथी किस्त है और इसमें क्रिस्टिआन बेल ने भविष्य के रेसिस्टेंस के नेता के रूप में जॉन कॉनर की और सैम वर्दिग्टन ने साईबोर्ग के रूप में मार्कस राइट की भूमिका निभाई है। यह फ़िल्म 1984 की मूल फ़िल्म से युवा कैल रीज़ को भी प्रस्तुत करती है, जो एंटोन येल्चिन द्वारा अभिनीत है और साथ ही साथ T-800 मॉडल 101 टर्मिनेटर की उत्पत्ति का चित्रण भी करती है।


title: टर्मिनेटर सैल्वेशन

text: 2018 में सेट की गई "टर्मिनेटर सैल्वेशन", मानवता और स्काईनेट के बीच युद्ध पर केंद्रित है - पिछली कड़ियों से आगे बढ़ते हुए, जो 1984 और 2004 के बीच सेट की गई थी और जिसमें समय यात्रा को कथानक के एक महत्वपूर्ण घटक के रूप में इस्तेमाल किया गया था।


title: टर्मिनेटर सैल्वेशन

text: एक संकटपूर्ण पूर्व-निर्माण के बाद, जब द हेल्सिओन कंपनी ने एंड्रयू जी वज्ना और मारियो कस्सार और पटकथा पर काम कर रहे कई लेखकों से अधिकार प्राप्त कर लिए, मई 2008 में फ़िल्मांकन न्यू मैक्सिको में शुरू हुआ और 77 दिनों तक चला. इस समय यह फ़िल्म इतिहास में सबसे महंगा स्वतंत्र निर्माण है, जिसका बजट $200 मिलियन था। "टर्मिनेटर सैल्वेशन" 21 मई 2009 को अमेरिका और कनाडा में प्रदर्शित हुई, जिसके बाद यह यूनाइटेड किंगडम, ऑस्ट्रेलिया, न्यूजीलैंड और दक्षिण अफ्रीका में जून की शुरूआत में प्रदर्शित हुई। फ़िल्म को ज़्यादातर नकारात्मक आलोचनात्मक समीक्षाएं मिली और यह प्रारंभिक वित्तीय अपेक्षाओं पर खरी नहीं उतरी और इसने अपने प्रथम सप्ताहांत में सिर्फ़ $43 मिलियन से नीचे लाभार्जन किया। अंतिम रूप से दुनिया भर में इसकी कमाई $372 मिलियन रही।


title: टर्मिनेटर सैल्वेशन

text: 2003 में, साइबरडाईन सिस्टम की डॉक्टर सेरेना कोगन (हेलेना बोनहम कार्टर) मृत्यु दंड प्राप्त कैदी मार्कस राइट (सैम वर्दिग्टन) को घातक इंजेक्शन द्वारा मरने से पहले, चिकित्सा अनुसंधान हेतु अपना शरीर दान करने के लिए मनाती है। एक साल बाद, स्काईनेट तंत्र सक्रिय हो जाता है, जो अपने अस्तित्व के लिए मनुष्य को खतरा मानता है और अधिकांश मानवता को क़यामत के दिन की घटना के रूप में विनष्ट कर देता है (देखें ""). 2018 में, जॉन कॉनर (क्रिश्चियन बेल) एक स्काईनेट अड्डे पर रेसिस्टेंस द्वारा एक हमले का नेतृत्व करता है। जॉन को मानव कैदियों का पता चलता है और वह जीवित ऊतकों को शामिल कर एक नए प्रकार के टर्मिनेटर के विकास की योजनाएं बनाता है, लेकिन उस अड्डे के एक परमाणु विस्फोट में नष्ट हो जाने पर वह बचा हुआ एकमात्र व्यक्ति रहता है। बहरहाल, मार्कस अड्डे के मलबे से बाहर निकलता है और पैदल ही लॉस एंजिल्स की तरफ बढ़ने लगता है।


title: टर्मिनेटर सैल्वेशन

text: जॉन, परमाणु पनडुब्बी पर स्थित रेसिस्टेंस के मुख्यालय में वापस आता है और मौजूदा नेता जनरल ऐशडाउन (माइकल आयरनसाइड) को अपनी खोज के बारे में बताता है। इस बीच, रेसिस्टेंस, एक रेडियो फ्रीक्वेंसी की खोज करता है जिसके द्वारा उनको विश्वास था कि स्काईनेट की मशीनों को बंद किया जा सकता है। अगले चार दिनों में वे सैन फ्रांसिस्को में स्काईनेट अड्डे के खिलाफ एक हमले की योजना बनाते हैं, जो एक "हत्या सूची" पकड़ने की प्रतिक्रिया स्वरूप था, जिससे उन्हें ये पता चला था कि स्काईनेट की चार दिन की समयावधि में रेसिस्टेंस कमान स्टाफ को मारने की योजना है। जॉन को पता चलता है कि उसका नाम सूची में दूसरा है, पहला कैल रीज़ का है। रेसिस्टेंस नेता, स्काईनेट के लिए कैल के महत्व से अनजान हैं, लेकिन जॉन को पता है कि इसकी वजह है कैल बाद में उसका पिता बनेगा ("टर्मिनेटर" देखें). जॉन अपने अधिकारी बार्न्स (कॉमन) और पत्नी केट (ब्राइस डलास हावर्ड) से मिलता है और रेसिस्टेंस के सदस्यों और दुनिया भर में जीवित लोगों को रेडियो प्रसारण भेजता है।


title: टर्मिनेटर सैल्वेशन

text: लॉस एंजिल्स के खंडहर में पहुंचने पर, कैल रीज़ (एंटोन येल्चिन) और उसका मूक साथी स्टार (जादाग्रेस बेरी), मार्कस को एक T-600 टर्मिनेटर से बचाते हैं। केली क़यामत के दिन की घटनाओं और उसके बाद मानव और मशीनों के बीच होने वाले युद्ध का संबंध मार्कस से जोड़ता है। जॉन के रेडियो प्रसारण को सुनकर, तीनों लॉस एंजिल्स को छोड़ कर रेसिस्टेंस की तलाश में निकलते हैं। वे मशीनों के एक हमले में बचते हैं, लेकिन कैल, स्टार और कई अन्य मनुष्यों को बंदी बना लिया जाता है, जबकि रेसिस्टेंस की एक A-10 की जोड़ी को गोली मार दी जाती है। मार्कस, मार गिराए गए पायलट ब्लेयर विलियम्स (मून ब्लडगुड) का पता लगाता है और वे जॉन के अड्डे की तरफ आगे बढ़ते हैं, लेकिन मार्कस एक चुंबकीय बारूदी सुरंग द्वारा घायल हो जाता है। उसके जीवन को बचाने के प्रयास में, रेसिस्टेंस लड़ाकुओं को पता चलता है कि वह वास्तव में मानव अंगों वाला एक साईबोर्ग है, जिसमें एक यांत्रिक इंडोस्केलेटन, सर्किट व्यवस्था और एक आंशिक रूप से कृत्रिम मस्तिष्क प्रांतस्था मौजूद है। मार्कस खुद को मनुष्य मानता है और खुद को रिहा करने की मांग करता है ताकि वह कैल को स्काईनेट से बचा सके, लेकिन जॉन का मानना है कि मार्कस उसे मारने आया है और वह उसके विनाश का आदेश देता है। बहरहाल, ब्लेयर उसे मुक्त कर देता है और अड्डे से बच कर निकलने में उसकी मदद करता है। परिणामस्वरूप उसका पीछा करने के दौरान मार्कस, स्काईनेट हाइड्रोबोट से जॉन की जान बचाता है और दोनों एक गठबंधन बनाते हैं - मार्कस, स्काईनेट के मुख्यालय में प्रवेश करेगा और उसकी सुरक्षा व्यवस्था को अक्षम करने की कोशिश करेगा ताकि जॉन, कैल को बचा सके।


title: टर्मिनेटर सैल्वेशन

text: जॉन मांग करता है कि ऐशडाउन हमले को थोड़ा देर से करे ताकि वह कैल और अन्य कैदियों को बचा सके, लेकिन ऐशडाउन मना कर देता है और जॉन को अपनी कमान से मुक्त कर देता है। बहरहाल, जॉन के सैनिक उसके प्रति वफादार रहते हैं और स्काईनेट अड्डे पर हमला ना करने के उसके आदेश का पालन करते हैं। इस बीच, मार्कस अड्डे में प्रवेश करता है और कंप्यूटर के साथ काम शुरू करता है जिसके दौरान वह परिधि सुरक्षा को अक्षम करते हुए जॉन को सेल ब्लॉक में घुसने और मानव कैदियों को रिहा करने का अवसर उपलब्ध कराता है। पता चलता है कि रेसिस्टेंस के अक्षम संकेत एक चाल है और रेसिस्टेंस के नेताओं वाली कमान पनडुब्बी नष्ट कर दी जाती है।


title: टर्मिनेटर सैल्वेशन

text: मार्कस को पता चलता है कि वह स्काईनेट द्वारा बनाया गया था और उसने अनजाने में अपने प्रोग्राम लक्ष्य, जॉन को मारने के लिए उसे लुभाकर अड्डे पर लाने को पूरा कर दिया। वह उस हार्डवेयर को छिन्न-भिन्न कर देता है जिसने उसे स्काईनेट से जोड़ा हुआ था और वह एक T-800 मॉडल 101 टर्मिनेटर से लड़ने में जॉन की सहायता करता है। लड़ाई के दौरान जॉन घातक रूप से जख्मी हो जाता है, लेकिन वह कई टर्मिनेटर हाइड्रोजन ईंधन कोशिकाओं की हेराफेरी द्वारा एक विस्फोटक बनाते हुए स्काईनेट अड्डे को नष्ट करने में सफल होता है, जिसके प्रभाव से वह, मार्कस, कैल और स्टार उड़ते हुए बाहर आ जाते हैं। केट, जॉन की जान बचाने का प्रयास करती है, लेकिन उसका हृदय काफी क्षतिग्रस्त है। मार्कस, प्रत्यारोपण के लिए अपना हृदय प्रदान करता है और जॉन को बचाने में ख़ुद को बलिदान कर देता है। ठीक होकर, जॉन रेडियो से दूसरे रेसिस्टेंस सेनानियों को सूचना देता है कि हालांकि यह लड़ाई जीत ली गई है, यह युद्ध अभी खत्म नहीं हुआ है।


title: टर्मिनेटर सैल्वेशन

text: बेल प्रथम व्यक्ति थे जिन्हें पात्र के रूप में नवंबर 2007 में भूमिका के लिए अनुबंधित किया गया। McG ने ब्रिटेन में बेल के साथ भूमिका के बारे में व्यापक रूप से बात की, जहां बेल "डार्क नाइट" के लिए फ़िल्मांकन कर रहे थे और वे दोनों आगे बढ़ने पर सहमत हुए. "टर्मिनेटर" श्रृंखला के एक प्रशंसक होने के बावजूद, शुरू में उन्होंने अरुचि दिखाई, जब तक McG ने उन्हें यकीन नहीं दिला दिया कि कहानी चरित्र आधारित होगी और विशेष प्रभावों पर ही आश्रित नहीं होगी। वर्दिंगटन के साथ उन लोगों ने कहानी पर हर दिन काम किया। McG ने कहा कि बेल ने फ़िल्मांकन के दौरान एक टर्मिनेटर के आधार पर मुक्का मार कर अपना हाथ तोड़ लिया था। बेल ने McG के साथ प्रतिदिन छह से आठ घंटे संपादन कमरे में बिताए और उत्पाद को अंतिम रूप देने में अपनी सलाह दी।


title: टर्मिनेटर सैल्वेशन

text: 1999 में, C2 पिक्चर्स द्वारा विपणन के अधिकार खरीदने के दो साल बाद, "टर्मिनेटर" फ़िल्म के दो आधार खंडों की योजना तैयार की गई और इन्हें एक साथ ही विकसित किया जाना था। टेडी सराफियन को "" लिखने के लिए रखा गया, जिसके लिए उसे अंततः साझा कहानी का श्रेय दिया गया, जबकि डेविड सी. विल्सन को "टर्मिनेटर 4" लिखना था। किसी भी संशोधन से पहले, शुरू में "T3" 2001 में घटित हुआ और स्काईनेट और मनुष्यों के बीच पहले हमले के इर्दगिर्द घूमा. "T4" इसके तुरंत बाद आया और मुख्य रूप से पहली दो फ़िल्मों में देखे गए युद्ध पर केंद्रित था। वार्नर ब्रदर्स ने फ़िल्म को "प्रोजेक्ट एंजल" का कूट नाम दिया।


title: टर्मिनेटर सैल्वेशन

text: 2003 में "टर्मिनेटर 3" के प्रदर्शन के बाद निर्माता एंड्रयू जी वज्ना और मारियो कस्सार ने निक स्टॉल और क्लेयर डेंस को जॉन कॉनर और केट ब्र्युस्टर के रूप में एक और फ़िल्म में वापस अभिनय के लिए अनुबंधित किया। निर्देशक जोनाथन मोस्टो ने जॉन ब्रंकाटो और माइकल फेरिस द्वारा लिखित पटकथा के विकास में मदद की और एक अन्य फ़िल्म को पूरा करने के बाद 2005 में इसका निर्माण शुरू करने वाले थे। तब तक यह ज्ञात था कि अर्नोल्ड श्वार्ज़नेगर की भूमिका सीमित होगी चूंकि उन्होंने कैलिफोर्निया के गवर्नर के रूप में पद ग्रहण कर लिया था। निर्माताओं ने वार्नर ब्रदर्स से इस फ़िल्म को वित्तपोषित करने की मांग की जैसा कि उसने "टर्मिनेटर 3" के लिए किया था। 2005 में, स्टाल ने कहा कि जॉन और केट के लिए फिर से पात्र चयन किया जाएगा क्योंकि कहानी समय में आगे पहुंच चुकी थी। 2006 तक, मेट्रो-गोल्डविन-मेयर, जो मूल फ़िल्म "टर्मिनेटर" का वितरक था, उसे ही नए CEO हैरी स्लोअन की स्टूडियो को हॉलीवुड के एक व्यवहार्य सहभागी बनाने की योजना के हिस्से के रूप में इस चौथी फ़िल्म का वितरण करना था।


title: टर्मिनेटर सैल्वेशन

text: 9 मई 2007 को यह घोषणा की गई कि "टर्मिनेटर" श्रृंखला के निर्माण अधिकार, झगड़े में उलझे वज्ना और कस्सार से हेल्सिओन कंपनी के पास चले गए। विशेषाधिकार के आधार पर निर्माताओं ने एक नई ट्रायोलोजी शुरू करने की आशा व्यक्त की। खरीद को, सांता मोनिका की बचाव निधि पैसीफिकर द्वारा ऋण से वित्त पोषित किया गया। 19 जुलाई तक, यह परियोजना MGM और हेल्सिओन की सहायक T एसेट के बीच एक मुकदमे के कारण कानूनी अधर में लटकी थी। MGM के पास टर्मिनेटर फ़िल्मों के वितरण के लिए समझौते के लिए 30 दिन का एक विशिष्ट विंडो था। "टर्मिनेटर 4" के लिए समझौता करते समय, हेल्सिओन ने उनके प्रारंभिक प्रस्ताव को खारिज कर दिया और MGM ने वार्ता निलंबित कर दी। 30 दिनों के बाद, MGM ने दावा किया कि वह अवधि जब वार्ता स्थगित थी, गिनती में नहीं आती और उनकी विशिष्ट अवधि अभी भी खुली है। हेल्सिओन ने एक अदालत से व्यादेश की मांग की ताकि वे दूसरे वितरकों से बात कर सकें. बाद में, मुकदमे में समझौता हो गया और MGM को पांचवीं "टर्मिनेटर" फ़िल्म को वित्तपोषित और वितरित करने के लिए, एक प्रथम इनकार का 30-दिन का अधिकार मिल गया।


title: टर्मिनेटर सैल्वेशन

text: अंत में, वार्नर ब्रदर्स ने "टर्मिनेटर सैल्वेशन" के वितरण के अमेरिकी अधिकार प्राप्त करने के लिए $60 मिलियन का भुगतान किया; सोनी पिक्चर्स ने भी अधिकांश अंतर्राष्ट्रीय क्षेत्रों में इस फ़िल्म के वितरण अधिकार के लिए बस $100 मिलियन का भुगतान किया।


title: टर्मिनेटर सैल्वेशन

text: निर्देशन के लिए McG को अनुबंधित किया गया चूंकि पहली दो फ़िल्में उनकी पसंदीदा थी और यहां तक कि वे रॉबर्ट पैट्रिक को (जिसने T-1000 का अभिनय किया) अपनी फ़िल्मों में चयनित भी कर चुके थे। हालांकि वे शुरू में "एक मृत मुद्दे" को उठाने के बारे में अनिश्चित थे, उनको लगा कि क़यामत पश्चात की सेटिंग से, यह फ़िल्म एक न्यून अगली कड़ी की बजाए काफी अलग होगी। "" और "" की घटनाओं द्वारा भविष्य परिवर्तन के विचार ने भी उन्हें भविष्य की दुनिया को प्रस्तुत करने में लचीला बनाया। McG ने श्रृंखला के सह निर्माता जेम्स कैमरून के साथ मुलाकात की और हालांकि उन्होंने इस परियोजना को न तो आशीष दिया और न ही शापित किया, कैमरून ने नए निर्देशक से कहा कि उन्हें भी इसी तरह की चुनौती का सामना करना पड़ा था जब उन्होंने रिडले स्कॉट की "एलियन" का एलियन्स से अनुगमन किया। उन्होंने पिछली फ़िल्मों के दो घटकों को बनाए रखा; कि जॉन अधिकारियों के लिए एक बाहरी व्यक्ति है और भविष्य में महत्व रखने वाले किसी को संरक्षित किया जा रहा है और इस फ़िल्म में यह कैल रीज़ है।


title: टर्मिनेटर सैल्वेशन

text: इस फ़िल्म के लिए पहली पूर्ण पटकथा, "टर्मिनेटर 3" के लेखक जॉन ब्रंकाटो और माइकल फेरिस ने लिखी, जिन्हें पूरी पटकथा का श्रेय प्राप्त हुआ। पॉल हेगिस ने ब्रंकाटो और फेरिस की पटकथा को फिर से लिखा, और शॉन रयान ने फ़िल्मांकन से तीन हफ्ते पहले एक और संशोधन किया। जोनाथन नॉलेन ने भी सेट पर लिखा, जिसने McG को अपने काम को महत्वपूर्ण रूप से पटकथा पर चित्रित करने के लिए प्रेरित किया; बेल के हस्ताक्षर कर देने के बाद उन्होंने फ़िल्म में योगदान देने का चुनाव किया और कॉनर के नेता बनने के चाप का निर्माण किया। एंथोनी ई. ज़ुइकर ने भी पटकथा में योगदान दिया। पुनर्लेखन इतने व्यापक थे कि एलन डीन फॉस्टर ने इसे अपने प्रकाशक को भेजने के बाद पूरे उपन्‍यासीकरण को फिर से लिखने का फैसला किया, क्योंकि फ़िल्मांकन के लिए संकलित पटकथा, उन्हें प्राप्त पिछली पटकथा से बहुत भिन्न थी।


title: टर्मिनेटर सैल्वेशन

text: पटकथा के प्रारंभिक ड्राफ्ट में, जॉन एक सहायक किरदार था। निर्माता जेम्स मिडलटन ने बताया """ यीशु मसीह से प्रभावित था, लेकिन यह उसकी कहानी थी। उसी प्रकार, यह [मुख्य नया] चरित्र जॉन कॉनर से प्रभावित होगा." मूल कथा के अंत में जॉन मारा जाता है और रेसिस्टेंस द्वारा मार्कस के साइबरनेटिक शरीर पर उसकी त्वचा को चढ़ा कर उसकी छवि को जीवित रखा जाता है। बहरहाल, इंटरनेट पर इसकी जानकारी हो जाने के बाद, वार्नर ब्रदर्स ने फ़िल्म के तीसरे भाग को पूरी तरह से बदलने का फैसला किया। McG और नॉलेन ने हालांकि जॉन के चरित्र में क्राइस्ट तत्व को बनाए रखा, जिसमें उसके कुछ अनुयायी हैं जो उसकी स्काईनेट की जानकारी पर विश्वास करते हैं और कुछ अन्य हैं जो विश्वास नहीं करते.


title: टर्मिनेटर सैल्वेशन

text: McG ने फ़िल्म के विषय को "जहां आप मशीनों और इंसानों के बीच रेखा खींचते हैं" के रूप में वर्णित किया। मार्कस—जिसे मृत्यदंड (हत्या के लिए) उस वक्त दिया गया था जब दुनिया पर मनुष्यों का ही राज था -- और कैल रीज़ के बीच की दोस्ती एक मिसाल है कि कैसे युद्ध और पीड़ा, लोगों के अन्दर के बेहतरीन गुणों को बाहर लाती है, जैसे जब वे ब्लिट्ज के दौरान जीवित रहने के लिए एक साथ मिलकर काम करते हैं। मशीनों से मानवता को बचाने के जॉन के प्रयासों के अलावा, मार्कस और मानवता को दिए गए इस दूसरे मौके से शीर्षक को लिया गया था। फ़िल्म का मूल शीर्षक था "टर्मिनेटर सैल्वेशन: द फ्यूचर बिगिन्स" लेकिन इसे फ़िल्मांकन के दौरान हटा दिया गया।


title: टर्मिनेटर सैल्वेशन

text: सम्पूर्ण लेखन के दौरान, फ़िल्म के कलाकार और अन्य कर्मी तीनों फ़िल्मों से दृश्यों को देखते थे ताकि उनमें से आवश्यकतानुसार दृश्यों को संदर्भ या श्रद्धांजलि के लिए चुना जा सके, जिसमें शामिल था "आई विल बी बैक" (मैं वापस आऊंगा) जिसे इस फ़िल्म में जॉन ने बोला है। McG ने खुद को इस उहापोह में पाया कि किन विचारों को संदर्भ के लिए शामिल किया जाए और किन्हें नहीं। एक प्रारंभिक दृश्य में जॉन एक क्षतिग्रस्त हेलिकॉप्टर पर एक टर्मिनेटर से लड़ रहा है, जो मूल फ़िल्म के अंतिम क्षणों के लिए श्रद्धांजलि स्वरूप था, जहां उसकी मां सारा, अपने पैर की हड्डी टूट जाने के बाद एक अपंग टर्मिनेटर द्वारा खदेड़ी जा रही थी। अपनी मां से सीखे जॉन के कौशल को दर्शाने के लिए McG ने ऐसा किया।


title: टर्मिनेटर सैल्वेशन

text: "टर्मिनेटर सैल्वेशन" का बजट $200 मिलियन का था, जिसने इसे इतिहास में सबसे महंगे स्वतंत्र निर्माण के रूप में स्थापित किया। फ़िल्म की शूटिंग न्यू मैक्सिको में 5 मई 2008 को शुरू हुई। फ़िल्मांकन अमेरिका के किर्टलैंड एयर फोर्स बेस पर भी हुआ, जब अमेरिकी वायु सेना फ़िल्म दल को मार्गदर्शन और विमान प्रदान करने पर सहमत हो गई। फ़िल्म निर्माता, फ़िल्मांकन को मूलतः बुडापेस्ट में 15 अप्रैल को शुरू करना चाहते थे, पर पच्चीस प्रतिशत के कर छूट और ब्याज दर कैप और फ्लोर की अनुपस्थिति ने फ़िल्म निर्माताओं को, उनके बड़े बजट के कारण न्यू मेक्सिको को चुनने पर मजबूर किया। जुलाई में संभावित 2008 की स्क्रीन एक्टर्स गिल्ड हड़ताल की वजह से होने वाली देरी से बचने के लिए, सभी बाहरी दृश्यों को तब तक पूरा कर लिया गया, ताकि निर्माण आसानी से पुनः आरंभ हो सके। शूटिंग 20 जुलाई 2008 को समाप्त हुई, हालांकि कुछ पिक-अप जनवरी 2009 में हुए.


title: टर्मिनेटर सैल्वेशन

text: बेल के हाथ टूटने और वर्दिंग्टन को पीठ में चोट लगने के अलावा, विशेष प्रभाव तकनीशियन माइक मेनार्डिस ने एक विस्फोट फ़िल्माने में लगभग अपना एक पांव खो ही दिया। इस दृश्य में एक मेनहोल के ढक्कन को उड़ाना था, जो मेनार्डिस के पांव से टकराया और आंशिक रूप से उसके पांव को अलग कर दिया। McG ने इंगित किया कि यह फ़िल्म की खतरनाक शैली का सबूत था। "मैं सम्मान के साथ कहता हूं, मैं "स्टार वार्स" की तरह हर चीज़ नीला-नीला पर्दा, टेनिस गेंद, नहीं चाहता था और ना उसे अपनाना चाहता था। मेरे लिए स्टैन विंस्टन ने सभी मशीनों का निर्माण किया। हमने सभी सेट, विस्फोटक शक्ति निर्मित की, विस्फोटक शक्ति ताकि आपको वह हवा महसूस हो और वह टक्कर और उष्मा आपकी भौहें उड़ा दे। और उसके साथ आपको रास्ते में कुछ झटके और चोटें आती हैं, लेकिन आप इसे एक सत्यनिष्ठा में प्राप्त करते हैं और एक यथार्थ जो उम्मीद है "अपोकलिप्स नाउ" की गूंज देता है। आप यह नहीं कह सकते, 'चलो "अपोकलिप्स नाउ" को बस बुर्बेंक में फ़िल्माते हैं, मुझे लगता है कि यह उतना ही अच्छा लगेगा।


title: टर्मिनेटर सैल्वेशन

text: फ़िल्म के उत्तर-निर्माण के दौरान टेक्नीकलर Oz प्रक्रिया का उपयोग किया गया। ब्लीच बाईपास की तरह, यह इंटरपोसिटिव पर एक आंशिक चांदी प्रतिधारण है, जो आधुनिक दुनिया से अलगाव की भावना को उधार देने के लिए इस्तेमाल किया जाएगा, जैसा कि McG तलाश कर रहे थे। औद्योगिक लाइट और मैजिक ने शेडर प्रोग्राम को विकसित किया ताकि CGI की असंतृप्त प्रकाश व्यवस्था को यथार्थवादी और सेट के फुटेज के साथ भली प्रकार से एकीकृत बनाया जा सके। फ़िल्म निर्माताओं ने एक उजाड़ दुनिया और परमाणु सर्दी के प्रभाव के बारे में कई वैज्ञानिकों के साथ परामर्श किया। McG ने अपने दृश्य प्रभावों के लिए "", मूल "स्टार वार्स" ट्रायोलोजी और "चिल्ड्रेन ऑफ़ मेन" साथ ही साथ उपन्यास "द रोड" को उद्धृत किया। उन्होंने अपने कलाकारों को उस किताब के साथ-साथ "डू ऍनड्रॉयड्स ड्रीम ऑफ़ इलेक्ट्रिक शीप?" को पढ़ने का निर्देश दिया। "चिल्ड्रेन ऑफ़ मेन" की तरह, McG दृश्यों को स्टोरीबोर्ड पर उतारते, ताकि उन्हें एक निर्बाध, निरंतर दृश्य के सदृश बनाने के लिए एक साथ संपादित किया जा सके। उस दृश्य को फ़िल्माने में दो हफ्ते लगे, जिसमें कॉनर स्काई नेट अड्डे पर बम-बारी में घिर जाता है और जहां वह T-800 के लिए योजना की खोज करता है।


title: टर्मिनेटर सैल्वेशन

text: फ़िल्मांकन के दौरान, बेल, फोटोग्राफी निर्देशक शेन हर्लबट से काफी नाराज़ हो गए और उसे सावधान करते हुए फ़िल्म छोड़ने की धमकी दी। बेल ने सार्वजनिक रूप से माफी मांगी और कहा कि उन्होंने हर्लबट के साथ अपने मतभेद सुलझा लिए हैं और कहा कि जब यह घटना घटी तब उन लोगों ने कुछ घंटों के लिए फ़िल्मांकन को जारी रखा।


title: टर्मिनेटर सैल्वेशन

text: McG ने फ़िल्म को और अधिक यथार्थवादी बनाने के लिए जितना संभव हो सके उतने "ऑन-कैमरे" तत्व डालने की इच्छा व्यक्त की। कई सारी सेटिंग को वास्तव में बनाया गया, जैसे कि हार्वेस्टर के आक्रमण वाले दृश्य में एक पूरे गैस स्टेशन को निर्मित किया गया था और टर्मिनेटर कारखाने को एक परित्यक्त कारखाने पर बनाया गया, जिसके तहत डिज़ाइन दल ने रोबोट निर्माता कंपनियों के साथ अधिक यथार्थवादी चित्रण के लिए परामर्श किया। स्काईनेट के सैन फ्रांसिस्को स्थित 30 मंजिला प्रयोगशाला को उड़ाने के दृश्य के लिए एक 20 फुट लंबा मॉडल बनाया गया और केर्नेर ऑप्टिकल द्वारा उसे विस्फोट से उड़ाया गया।


title: टर्मिनेटर सैल्वेशन

text: अधिकांश मशीनों को मार्टिन लैंग ने डिज़ाइन किया था, जो कैमरून के "टाईटेनिक" और "घोस्ट ऑफ़ द एबीस" पर कर्मी दल का सदस्य था। McG ने कई मशीनों पर एच.आर. गीगर प्रभाव होने की बात कही. McG का इरादा, परदे पर एक साहसी, मूर्त 2018 निर्मित करना था और लैंग सहमत थे कि रोबोटों को काले और घटिया होना चाहिए चूंकि उनमें से कोई भी नया नहीं है। लैंग ने एरोस्टैट्स विकसित किया, जो पिछली फ़िल्मों के एरियल हंटर हत्यारों के छोटे संस्करण थे। एरोस्टैट्स, 60 फुट लंबे मानव सदृश हार्वेस्टरों के लिए एक संकेत भेजते हैं। वे बहुत बड़े और धीमे हैं, इसलिए मनुष्यों को पकड़ने के लिए वे मोटोटर्मिनेटर का प्रयोग करते हैं और हार्वेस्टर्स उन्हें ट्रांसपोर्टर में रखते हैं। लैंग ट्रांसपोर्टर को डिज़ाइन करने के सम्बन्ध में अनिश्चित थे, जब तक कि अलबुकर्क जाते समय, मार्ग में उन्होंने पशुओं को परिवहन से ले जाते नहीं देखा. हवा, ज़मीन और समुद्र पर स्काईनेट के वर्चस्व को पूरा करने वाले थे हाइड्रोबोट, जिसे लैंग ने ईल पर आधारित किया, और इसे एनीमेट्रोनिक्स दल द्वारा निर्मित किया गया जिसका बाहरी हिस्सा धातु जैसे दिखने वाले रबड़ का था ताकि इसे जलीय दृश्यों में इस्तेमाल किया जा सके। फ़िल्म में रबड़ की त्वचा वाले T-600s और T-700s हैं। McG ने मूल फ़िल्म में कैल रीज़ द्वरा T-600 के विवरण की व्याख्या उन्हें लम्बा और स्थूलकाय बनाते हुए आसानी से देखे जाने वाले के रूप में की। टर्मिनेटर के साथ मनुष्यों की लड़ाई वाले दृश्यों के लिए, अभिनेताओं ने मोशन कैप्चर सूट पहने स्टंटमेन के साथ हाथापाई की, जिसे बाद में डिजिटल रोबोटों द्वारा प्रतिस्थापित किया गया। मोटोटर्मिनेटर के लिए, डुकाटी डिजाइनरों को रोबोट बनाने के काम पर रखा गया और परदे पर दिखने वाला रोबोट, असली डुकाटी चलाते हुए स्टंटमैन और एक नकली मोटोटर्मिनेटर और साथ ही साथ एक डिजिटल मोटोटर्मिनेटर का एक संयोजन था। दृश्य प्रभाव के स्टूडियो इमेजिनरी फोर्सेस ने टर्मिनेटर के देखने के अंदाज़ के दृश्यों को बनाया और बस एक मशीन की आवश्यकतानुसार एक सरल अंतरफलक चित्रित करने की कोशिश की और अपेक्षाकृत अधिक सॉफ्टवेयर बग और विसंगतियां थीं चूंकि "सैल्वेशन" के रोबोट उतने उन्नत नहीं थे जितना पिछली फ़िल्मों के टर्मिनेटर्स.


title: टर्मिनेटर सैल्वेशन

text: अधिकांश विशेष प्रभाव इंडस्ट्रियल लाइट एंड मैजिक द्वारा किये गए। अन्य योगदानकर्ताओं में शामिल हैं, अज़ाईलम विज़ुअल इफेक्ट्स, जिसने डिजिटल प्लेटें, मार्कस का इंडोस्केलेटन और एक डिजिटल T-600 बनाया; और राइज़िंग सन पिक्चर, जिसने रात के दृश्यों के लिए दिन को डिजिटल रूप से सुधारा, पनडुब्बी के विनाश और मार्कस रोबोट के हाथ को बनाया। "सैल्वेशन" उन अंतिम फ़िल्मों में से एक थी, जिस पर पहली तीन फ़िल्मों के दृश्य प्रभाव पर्यवेक्षक स्टैन विंस्टन ने काम किया। वे मल्टिपल माइलोमा से 15 जून 2008 को मर गए, और McG ने फ़िल्म को, अंतिम श्रेय नामावली में, उन्हें समर्पित किया। जॉन रोसेनग्रांट और चार्ली गिब्सन ने विंस्टन को प्रतिस्थापित किया, और McG ने टिप्पणी की कि वे "वे कुछ ऐसा हासिल करने की कोशिश कर रहे हैं जो पहले कभी नहीं किया गया" और वे "कुछ अविश्वसनीय करेंगे".


title: टर्मिनेटर सैल्वेशन

text: डैनी एल्फ़मैन ने जनवरी 2009 में स्वर-लिपि रचना शुरू किया। इससे पहले, McG का विचार गस्टावो सेंटाओलाला को लेने का था, जिससे उन्होंने मानवीय विषयों पर काम करने की बात की, जबकि स्काईनेट विषय के लिए या तो थोम योर्के या जॉनी ग्रीनवुड पर विचार किया। वे हंस सिमर के साथ भी फ़िल्म की स्वर-लिपि रचना पर चर्चा करना चाहते थे, लेकिन वे मुलाक़ात की व्यवस्था करने में असमर्थ रहे। हालांकि, वे "द टर्मिनेटर" और "टर्मिनेटर 2" के संगीतकार ब्रैड फिडेल से मिलने में कामयाब रहे। McG, फिडेल द्वारा अपनी फ़िल्मों में हासिल की गई ध्वनियों को दोहराने के इच्छुक नहीं थे, लेकिन इसके बावजूद वे चाहते थे कि एल्फ़मैन उन विषयों और परिवेश का उपयोग करें और उन्हें एक "वेग्नेरियन गुणवत्ता" दें।


title: टर्मिनेटर सैल्वेशन

text: रिप्राईज़ रिकार्ड ने 19 मई 2009 को साउंडट्रैक जारी किया, जिसमें पंद्रह ट्रैक थे। एक ओर जहां कॉमन ने साउंडट्रैक के लिए एक गीत लिखने में रुचि व्यक्त की, वहीं एलिस इन चेन्स का "रूस्टर" ही फ़िल्म में प्रदर्शित एकमात्र गीत है। हालांकि, गन्स ऍन रोज़ेज़ द्वारा "यू कुड बी माइन", जो "" में प्रदर्शित हुआ था, साउंडट्रैक में शामिल नहीं है, इसे फ़िल्म के एक दृश्य में संक्षेप में सुना जा सकता है। नाइन इंच नेल का "द डे द वर्ल्ड वेंट अवे", फ़िल्म के सिनेमाघर के ट्रेलर पर बजता है, लेकिन यह फ़िल्म या साउंडट्रैक में शामिल नहीं है।


title: टर्मिनेटर सैल्वेशन

text: साउंडट्रैकमार्च 2009 में, निर्माता मोरिट्ज़ बोर्मन ने हेल्सिओन कंपनी के खिलाफ मुकदमा दायर किया और $160 मिलियन की मांग की। बोर्मन ने, जिन्होंने मई 2007 में हेल्सिओन को "टर्मिनेटर" अधिकारों के हस्तांतरण की व्यवस्था की थी, कहा कि कंपनी के दो प्रबंधक डेरेक एंडरसन और विक्टर कुबिसेक ने निर्माण को "अपहृत" कर लिया है और उन्हें निर्माण में उनके $2.5 मिलियन का हिस्सा देने से इनकार कर दिया है। बोर्मन ने आरोप लगाया कि निर्धारित बजट से लागत के अत्यधिक बढ़ जाने को कारण एंडरसन और कुबिक ने उन्हें भुगतान नहीं किया और वे लोग $1 मिलियन के कर्ज में थे। फिर भी, एक महीने बाद एक "शांतिपूर्ण" समाधान हो गया।


title: टर्मिनेटर सैल्वेशन

text: आगे चल कर 20 मई 2009 को फिर मुश्किलें पेश आईं, जब कार्यकारी निर्माता पीटर डी ग्रेव्स, जिन्होंने "टर्मिनेटर" अधिकारों के बारे में एंडरसन और कुबिक को सूचित किया था, मध्यस्थता के लिए अनुबंध उल्लंघन का दावा किया और आरोप लगाया कि उन लोगों के पास उनका $750,000 बकाया है।


title: टर्मिनेटर सैल्वेशन

text: यह फ़िल्म उत्तरी अमेरिका में 21 मई 2009 को प्रदर्शित हुई, जहां वार्नर ब्रदर्स ने 14 मई 2009 को हॉलीवुड के ग्राऊमन चाइनीज़ थिएटर में इस फ़िल्म का अमेरिकी प्रीमियर निश्चित किया। बाकी जगह, सोनी पिक्चर्स एंटरटेनमेंट ने अधिकांश विदेशी क्षेत्रों में अलग-अलग तारीख़ों पर फ़िल्म को जून में जारी किया। मेक्सिको एक अपवाद है। उस देश में स्वाइन फ्लू फैलने के कारण सोनी को प्रदर्शन तारीख़ 31 जुलाई 2009 को बढ़ाने के लिए मजबूर होना पड़ा.


title: टर्मिनेटर सैल्वेशन

text: इसे R-दर्जे वाली पिछली फ़िल्मों के विपरीत, "साई-फाई हिंसा के उग्र दृश्यों, एक्शन और भाषा," के कारण मोशन पिक्चर एसोसिएशन ऑफ अमेरिका द्वारा PG-13 का दर्जा दिया गया। PG-13 दर्जे के साथ फ़िल्म के प्रदर्शन के निर्णय की प्रशंसकों और मीडिया द्वारा काफी आलोचना हुई। फ़िल्म को PG-13 दर्जा देने का निर्णय, फ़िल्म के उस दृश्य को हटा देने पर सहमति के बाद हुआ जिसमें मार्कस एक ठग को स्क्र्यु ड्राइवर से मारता है, चूंकि McG को उस एक दृश्य के कारण युवा दर्शकों को फ़िल्म देखने की अनुमति न देना अनुचित लगा। उन्होंने मून ब्लडगुड के एक टॉपलेस दृश्य को भी हटा दिया क्योंकि "यह एक आदमी और एक औरत के बीच एक प्रेमपूर्ण क्षण था जिसे "विटनेस" के केली मैकगिलिस/हैरिसन फोर्ड वाले पल को प्रतिध्वनित करने के लिए बनाया गया था [पर] अंत में, महसूस किया गया कि एक एक्शन फ़िल्म में एक लड़की का अपना ऊपरी वस्त्र उतारना निरर्थक है और मैं नहीं चाहता था कि उससे कहानी या पात्र संवलित हों." PG-13 फ़िल्मों में हिंसा के प्रति आधुनिक उदारता के कारण निर्माताओं को इस दर्जे की उम्मीद थी, जैसा की "लिव फ्री ऑर डाई हार्ड" फ़िल्मों में था।


title: टर्मिनेटर सैल्वेशन

text: रॉटेन टोमेटोज़ द्वारा एकत्रित की गई 246 समीक्षाओं के आधार पर, "टर्मिनेटर सैल्वेशन" के लिए आलोचनात्मक प्रतिक्रिया में नकारात्मकता का रुख़ है जहां इसे समग्र रूप से 33% अनुमोदन प्राप्त है। रॉटेन टोमेटोज़ के "शीर्ष आलोचकों" के बीच, जिसमें शीर्ष समाचार पत्र, वेबसाइटों, टीवी और रेडियो कार्यक्रमों के लोकप्रिय और प्रमुख आलोचक शामिल हैं, फ़िल्म को कुल 32% अनुमोदन दर्जा प्राप्त है। मेटाक्रिटिक ने, जो मुख्यधारा आलोचकों की समीक्षाओं को 100 में एक प्रसामान्यीकृत रेटिंग देता है, तुलना द्वारा फ़िल्म को 34 समीक्षाओं के आधार पर 56 का एक औसत अंक दिया। तीनों मामलों में, फ़िल्म को श्रृंखला में सबसे न्यून स्थान प्राप्त है।


title: टर्मिनेटर सैल्वेशन

text: शिकागो सन-टाइम्स के "रोजर एबर्ट" ने फ़िल्म को 4 सितारों में से दो सितारे दिए, यह कहते हुए कि "फ़िल्म की पड़ताल के बाद, मैं आपको कहानी का अपना सारांश पेश करता हूं: पुरुष मर जाते हैं, खुद को पुनर्जीवित पाते हैं, दूसरों से मिलते हैं, लड़ाई करते हैं। यह लगभग दो घंटे तक चलता है।" "हॉलीवुड रिपोर्टर" के माइकल रेष्टशाफेन ने लिखा कि फ़िल्म अर्नोल्ड श्वार्ज़नेगर के बिना वैसी नहीं है और इसमें नाटकीय तत्व लापता हैं। इसी तरह, "USA टुडे" की क्लौडिया पुइग ने फ़िल्म को 2/4 दिया और इसे "पूर्वज्ञात" कहा जिसमें "नाटकीय तत्व फीके थे।" उन्होंने कहा कि क्रिश्चियन बेल का प्रदर्शन "एक-आयामी" था, लेकिन सैम वर्दिंग्टन और एंटोन येल्चिन का प्रदर्शन बेहतर था।


title: टर्मिनेटर सैल्वेशन

text: "टोटल फ़िल्म" की समीक्षा ने फ़िल्म को 4/5 दिए और अपने फैसले में कहा: "टर्मिनेटर की कहानी क़यामत-पश्चात के झटके की ऊर्जा से तरोताज़ा करती है। उन्मत्त और अतीत से भली प्रकार से जुड़ी हुई यह फ़िल्म, सोद्देश्य नई भूमि को खंगालती है। फ़िल्म के भविष्य को लेकर अनिश्चित McG कैमरून का अनुगमन करेंगे और एक योग्य अगली कड़ी वाली फ़िल्म पेश करेंगे..." "एम्पायर" पत्रिका के डेविन फरासी ने भी पांच सितारों में से चार का एक सकारात्मक दर्जा दिया और कहा: "McG ने एक मरणासन्न श्रृंखला को वापस जीवित कर दिया है और प्रशंसकों को क़यामत-पश्चात का एक्शन प्रदान किया है जिसकी तलाश वे तब से कर रहे थे, जब से उन्होंने दो दशक पहले एक धातु के पांव को एक मानव खोपड़ी को कुचलते देखा था।" हालांकि, CHUD पर, उन्होंने कहा "जॉन कॉनर के रूप में बेल की अभिनय की इच्छा शायद फ़िल्म के लिए सबसे घातक धक्का थी; इसने कहानी के आकार को पूरी तरह से विकृत कर दिया." इसके अलावा, उन्होंने व्यक्त किया कि तीसरे हिस्से के बाद फ़िल्म बिखरना शुरू हो गई और कहा कि कैसे "McG और नॉलेन ने फिल्म के अंत को मलिन कर दिया, एक आम एक्शन देते हुए (कारखाने में एक और टर्मिनेटर लड़ाई) जबकि उन्हें कभी अपना अंदाज़ नहीं मिला जो इस फ़िल्म को वह प्रभाव दे जो आपको एक विस्तृत ब्रह्मांड उपन्यास से नहीं मिलता है।" जेम्स बेरार्डीनेल्ली ने इसके बजाय, फ़िल्म के अंत को इसका सर्वश्रेष्ठ भाग कहा और यह अनुभव किया कि पहले दो तिहाई "असंबद्ध और विखंडित" थे और फिल्म में एक केंद्रीय खलनायक की कमी तभी समाप्त हुई जब T-800 प्रस्तुत हुआ।


title: टर्मिनेटर सैल्वेशन

text: "लॉस एंजेल्स टाइम्स" की बेट्सी शार्के ने कहा "[बेल की] ताकत उसके या फ़िल्म के काम नहीं आई, यहां भी" और "जब कहानी बेल के आस-पास उखड़ने लगती है, तो वर्दिंग्टन वहां टुकड़े उठाने के लिए होते हैं।" न्यूयॉर्क टाइम्स के ए. ओ. स्कॉट ने कहा कि फ़िल्म में "एक निर्दयी अखंडता है जो अन्य मौसमी श्रृंखला फ़िल्मों में नहीं है" और यह "कुशल, बहाव युक्त कहानी है।" बेन लिओन्स और बेन मेकिविश ने, फ़िल्म को अपने कार्यक्रम "एट द मूवीज़" पर क्रमशः "देखिये" और "मत देखिये" के रूप में उल्लेख किया, जहां बेन ने इसे "बड़े बजट की गर्मियों में प्रदर्शित होने वाली सबसे घटिया फ़िल्म जो मैंने पिछले कुछ समय में देखी."


title: टर्मिनेटर सैल्वेशन

text: श्रृंखला में पहली तीन फ़िल्मों के सितारे अर्नोल्ड श्वार्ज़नेगर ने टिप्पणी की कि "टर्मिनेटर सैल्वेशन" "एक महान फ़िल्म थी, मैं बहुत उत्साहित था।" श्रृंखला के निर्माता जेम्स कैमरून ने इसे एक "दिलचस्प फ़िल्म" कहा और आगे जोड़ा कि उन्होंने "उतना नापसंद नहीं किया जितना मैंने सोचा था" और सैम वर्दिंग्टन के प्रदर्शन की सराहना की। लिंडा हेमिल्टन ने, जिसने "द टर्मिनेटर" में सारा कॉनर की भूमिका निभाई और "" "टर्मिनेटर सैल्वेशन" के लिए अपनी आवाज़ दी, फ़िल्म को "हार्दिक शुभकानाएं" दी लेकिन अपनी राय में कहा कि यह श्रृंखला "दो फिल्मों के साथ परिपूर्ण थी" यह एक पूरा चक्र था और यह अपने आप में पर्याप्त था। लेकिन हमेशा कुछ लोग मौजूद रहेंगे जो दुहने की कोशिश करेंगे। "


title: टर्मिनेटर सैल्वेशन

text: फ़िल्म का अमेरिका में अखिल राष्ट्रीय प्रथम प्रदर्शन गुरुवार, 21 मई 2009 को 12 बजे रात को हुआ, जिसके तहत अर्धरात्रि प्रदर्शन से $3 मिलियन और पहले दिन $13.3 मिलियन कमाए. इस फ़िल्म ने अपने 4 दिन के स्मारक दिवस शुरूआती सप्ताहांत में अतिरिक्त $42,558,390 की कमाई की, और "" के पीछे #2 पर शुरू हुई, जिसने इसे इसकी पूर्ववर्ती फ़िल्मों के मुकाबले प्रथम सप्ताहांत में न्यून कमाई वाला बनाया और इस श्रृंखला की यह पहली फ़िल्म थी, जो #1 पर शुरू नहीं हुई। "टर्मिनेटर सैल्वेशन" अपने अंतर्राष्ट्रीय स्तर के प्रदर्शन में अधिक सफल रही, जहां जून के पहले सप्ताह के दौरान 70 क्षेत्रों में से 66 में यह #1 पर शुरू हुई, और अगले कुछ सप्ताह तक यह सर्वाधिक कमाई वाली फ़िल्म बनी रही। फ़िल्म की कुल सकल घरेलू कमाई $125,322,469 है और विदेशों से अर्जित $246,723,586 को मिलाकर, इसकी विश्व स्तर पर कमाई $372,046,055 पहुंच गई। यथा दिसम्बर 2009, अंतर्राष्ट्रीय स्तर पर उस वर्ष के लिए इस फ़िल्म का स्थान 14वां है और घरेलू स्तर पर तेईसवां (अमेरिका और कनाडा), जो इसे श्रृंखला में आख़िरी पायदान पर रखता है और इसे घरेलू कमाई और प्रथम सप्ताहांत के साथ ही साथ सम्पूर्ण वैश्विक प्रदर्शन के संदर्भ में प्रारंभिक अपेक्षाओं के नीचे स्थान देता है।


title: टर्मिनेटर सैल्वेशन

text: फ़िल्म की DVD और ब्लू-रे डिस्क 1 दिसम्बर 2009 को जारी की गई। DVD में सिनेमाघरों के लिए काटे गए फ़िल्म के दृश्य और मोटोटर्मिनेटर पर एक विशेष अंश शामिल हैं। ब्लू-रे में कटे हुए दृश्य और आर-रेटेड निर्देशक का संपादन, दोनों शामिल हैं, जो तीन मिनट लम्बा है (118 मिनट), जिसमें बोनस सामग्री शामिल है जैसे, मैक्सिमम मूवी मोड, एक वीडियो कमेंटरी, जिसमें निर्देशक McG फ़िल्म के चलने के दौरान फ़िल्म के बारे में बात करते हैं, रूपक, एक वीडियो संग्रह और फ़िल्म की आधिकारिक पिछली कड़ी के पहले अंक की एक डिजिटल कॉमिक. दोनों संस्करणों में पोर्टेबल मीडिया प्लेयर के लिए कटे हुए दृश्यों की एक डिजिटल कॉपी शामिल है। टार्गेट स्टोर्स ही एकमात्र खुदरा विक्रेता होंगे जिनके पास DVD पर निर्देशक की कटौती होगी। खुदरा विक्रय के अपने पहले सप्ताह में, "टर्मिनेटर सैल्वेशन" ब्लू-रे चार्ट पर शीर्ष स्थान पर शुरू हुआ और DVD चार्ट पर "नाईट एट द म्युज़िअम: बैटल ऑफ़ द स्मिथसोनियन" के पीछे दूसरे स्थान पर.


title: टर्मिनेटर सैल्वेशन

text: एलन डीन फोस्टर द्वारा उपन्यासिकरण के अलावा, टिमोथी जान के पूर्वकथा उपन्यास "" को जारी किया गया। IDW पब्लिशिंग ने चार अंकों वाले पूर्वकथा कॉमिक के साथ ही साथ एक रूपांतरण को जारी किया। इसमें कॉनर को 2017 में रेसिस्टेंस के साथ मिलकर समर्थन जुटाते, साथ ही साथ स्काईनेट को हारने के लिए सामान्य लोगों को अपनी बेचैनी पर काबू पाने के लिए जांचते हुए दिखाया गया है। प्लेमेट्स टॉयज़, साइडशो कलेक्टिबल्स, हॉट टॉयज़, कैरेक्टर ऑप्शंस और DC अनलिमिटेड ने माल का उत्पादन किया, जबकि, सोनी, क्रिसलर, पिज्जा हट और 7-इलेवेन उत्पाद स्थापन भागीदारों में से एक थे। 23 मई 2009 को फ़िल्म के नाम पर रखे गए नाम वाला एक सिक्स फ्लैग मैजिक माउंटेन में शुरू हुआ।


title: टर्मिनेटर सैल्वेशन

text: एक अन्य-व्यक्ति शूटर वाले उसी नाम के वीडियो गेम को फ़िल्म के प्रदर्शन वाले सप्ताह में ही जारी किया गया। क्रिश्चियन बेल ने अपनी आवाज़ देने से मना कर दिया, इसलिए गिदोन एमेरी ने जॉन कॉनर के चरित्र के लिए आवाज़ दी। बहरहाल, इस गेम में कॉमन और मून ब्लड गुड की आवाज़ क्रमशः बार्न्स और ब्लेयर विलियम्स के लिए दी गई है। फ़िल्म में अप्रस्तुत रहने के बावजूद, रोज़ मेकगोवन ने एंजी साल्टर के चरित्र को आवाज़ दी, जो एक पूर्व उच्च विद्यालय शिक्षिका थीं। यह गेम 2016 में स्थापित है, "" की घटनाओं के बाद और "" टर्मिनेटर सैल्वेशन की घटनाओं से पहले.


title: संयुक्त निकाय

text: संयुत्त निकाय (संस्कृत:"संयुक्त निकाय") बुद्ध ग्रन्थ है। यह सुत्तपिटक के पाँच निकायों में से तीसरा निकाय (ग्रंथ) है। इसके अंतर्गत 2889 सुत्त आते हैं।


title: संयुक्त निकाय

text: यह पाँच वर्ग्गो (वर्गो) और 56 संयुत्तों में विभक्त हैं। पाँच वग्गों में क्रमश: 11, 10, 13, 10 और 12 संयुत्त (अध्याय) संगृहीत है। इस निकाय में छोटे और बड़े सुत्तों का समावेश है। तदनुसार नामकरण की बात बताई गई है। लेकिन विषयवार सुत्तों के वर्गीकरण के अनुसार ग्रंथ के नामकरण की सार्थकता को समझना अधिक समीचीन है। अलग अलग संयुत्तों में सुत्तों के वर्गीकरण को मोटे रूप से चार सिद्धांतों के अनुसार समझ सकते हैं : संयुत्त निकाय के अधिकांश सुत्त गद्य में हैं, देवता संयुत्त जैसे कतिपय संयुत्त पद्य ही में है और कुछ संयुत्त गद्य पद्य दोनों में है। एक एक संयुत्त में एक ही विषय संबंधी अनेक सुत्तों के समावेश के कारण इस निकाय में अन्य निकायों से भी अधिक पुनरुक्तियाँ है। इसमें देवता, गंधर्व, यक्ष इत्यादि मनुष्येतर जीवों का उल्लेख अधिक आया है।


title: संयुक्त निकाय

text: अन्य निकायों की तरह इस निकाय के सुत्तों का भी महत्व धर्म और दर्शन संबंधी भगवान की शिक्षाओं में है। लेकिन प्रकारांतर से उनमें तत्कालीन अन्य धर्माचायों के मतों और विचारों, सामाजिक अवस्था, राजनीति, भूगोल इत्यादि विषयों का भी उल्लेख है। यहाँ पर उन सब की चर्चा संभव नहीं। इसलिए प्रत्येक संयुत्त के मुख्य विषय का निर्देश मात्र करेंगे।


title: बिहार का मध्यकालीन इतिहास

text: बिहार का मध्यकालीन इतिहास का प्रारम्भ उत्तर-पश्‍चिम सीमा पर तुर्कों के आक्रमण से होता है। मध्यकालीन काल में भारत में किसी की भी मजबूत केन्द्रीय सत्ता नहीं थी। पूरे देश में सामन्तवादी व्यवस्था चल रही थी। सभी शासक छोटे-छोटे क्षेत्रीय शासन में विभक्‍त थे।


title: बिहार का मध्यकालीन इतिहास

text: मध्यकालीन बिहार की इतिहास की जानकारी के स्त्रोतों में अभिलेख, नुहानी राज्य के स्त्रोत, विभिन्न राजाओं एवं जमींदारों के राजनीतिक जीवन एवं अन्य सत्ताओं से उनके संघर्ष, दस्तावेज, मिथिला क्षेत्र में लिखे गये ग्रन्थ, यूरोपीय यात्रियों द्वारा दिये गये विवरण इत्यादि महत्वपूर्ण हैं।


title: बिहार का मध्यकालीन इतिहास

text: दक्षिण बिहार का क्षेत्रीय भाग-यह भाग दक्षिण बिहार का क्षेत्र था। जिसमें मगधराज्य मुख्य था।


title: बिहार का मध्यकालीन इतिहास

text: उत्तर बिहार का क्षेत्रीय भाग-यह भाग उत्तर बिहार का था जो तिरहुत क्षेत्र में पड़ता था जिसमें मिथिला राज्य प्रमुख था। Naya raj avn rajaon ka uday Earthraj chauhan was delhi of king ,her time their past-moment and many typs kingdom,for example harsbardhan sultan muhammed as king & queen


title: बिहार का मध्यकालीन इतिहास

text: दोनों क्षेत्रीय भाग में कोई मजबूत शासक नहीं था। और सभी क्षेत्रो में छोटे-छोटे राजा/सामन्त स्वतन्त्र सत्ता स्थापित कर चुके थे। पाल वंशीय शासन व्यवस्था भी धीरे-धीरे बिहार में कमजोर होती जा रही थी। वे बंगाल तक ही सीमित हो चुके थे।


title: बिहार का मध्यकालीन इतिहास

text: पाल वंश के समय (१०५५-८१ ई.) तक मगध में मानस शासक विग्रहराज स्वतन्त्र हो गया। पाल वंश का बिहार में गहड़वाल वंश का अधिकार (११२६ से ११८८ई. तक) हो गया था। बिहार में मध्यकालीन समय अत्यन्त ही उत्क्रमणीय था। राजनीतिक अव्यवस्था के साथ-साथ धार्मिक तनाव भी व्याप्त था। बौद्ध एवं गैर-बौध मतावलम्बियों के बीच तनावपूर्ण सम्बन्ध था। बिहार के राजनीतिक, धार्मिक एवं शासकीय अव्यवस्था की विकट परिस्थितियों में तुर्की आक्रमण प्रारम्भ हुआ।


title: बिहार का मध्यकालीन इतिहास

text: सामान्यतः ऐसा माना जाता है। कि बिहार पर प्रथम आक्रमण प्रथम तुर्क बख्तियार खिलजी ने किया था, परन्तु उसके आक्रमण से पूर्व भी बिहार में तुर्कों का आवागमन था। तुर्कों का प्रारम्भिक प्रभाव क्षेत्र पटना जिले का मनेर था। जहाँ हदारस मोमिन यारिफ बसने आये थे।


title: बिहार का मध्यकालीन इतिहास

text: ११९७-९८ ई. के पश्‍चात् बख्तियार खिलजी ने मगध क्षेत्र में प्रथम आक्रमण किया और लूटा। इसके पश्‍चात उसने आधुनिक बिहार शरीफ (ओदन्तपुरी) पर आक्रमण किया। ओदन्तपुरी विश्‍वविद्यालय के लूटने के बाद नालन्दा विश्‍वविद्यालय को जलाकर तहस-नहस कर दिया। इसी समय उसने आधुनिक बख्तियारपुर शहर को बसाया। इसी दौरान बिहार शरीफ तुर्कों का केन्द्र के रूप में उभरा।


title: बिहार का मध्यकालीन इतिहास

text: बिहार का अर्थ- "बौद्ध भिक्षुओं का निवास"


title: बिहार का मध्यकालीन इतिहास

text: सन् १२६३ में रचित तवाकत-ए-नसीरी में ’विहार’ शब्द का उल्लेख इस प्रदेश के लिए हुआ है, जबकि १३०९ ई. में कविराज विद्यापति रचित कीर्तिलता में भी विहार शब्द का उल्लेख इस प्रदेश के लिए आया है।


title: बिहार का मध्यकालीन इतिहास

text: १२वीं शताब्दी के अन्त में नालन्दा और औदन्तपुरी के नोकट स्थित अनेक बौद्ध विहारों की बहुलता को देखकर मुसलमान शासकों ने इस प्रदेश का नामकरण बिहार कर दिया। तुर्कों ने सेन शासकों को पराजित किया एवं जयपुर के गुप्त राजाओं को समाप्त किया।


title: बिहार का मध्यकालीन इतिहास

text: बख्तियार खिलजी ने १२०० ई. में नालन्दा और औदन्तपुरी विश्‍वविद्यालय को नष्ट कर दिया। १२०३ ई. मेंं कुतुबुद्दीन ऐबक ने बख्तियार खिलजी को जीते हुए प्रदेशों का अधिकार प्रदान कर दिया। फलतः खिलजी ने औदन्तपुरी पर विजय कर अपनी राजधानी लखनौती में बनाई।


title: बिहार का मध्यकालीन इतिहास

text: १२०४ ई. के बाद बख्तियार खिलजी ने मिथिला के कर्नाट शासक नरसिंह देव के खिलाफ आक्रमण करके उसे भी अधिकार में कर लिया। इसके बाद बख्तियार खिलजी ने बंगाल एवं असोम क्षेत्र में आक्रमण किये। फलतः वह बीमार हो गया। उसी दौरान अलीमर्दन खिलजी ने उसकी हत्या कर दी। उसका शव बिहार शरीफ के इमादपुर मोहल्ला में दफना दिया गया।


title: बिहार का मध्यकालीन इतिहास

text: बख्तियार खिलजी की मृत्यु (१२०६ ई.) के बाद अलीमर्दन बिहार का कार्यकारी शासक बना। इसके बाद हस्युयद्दीन इवाज खिलजी ने गयासुद्दीन तुगलक (१२०७-२७ ई.) के नाम से लखनौती में स्वतन्त्र सत्ता कायम की और १२११ ई. में हूसामुद्दीन ने गयासुद्दीन की उपाधि धारण की। वह तिरहुत राजा से नजराना वसूला करता था। इसके बाद इजाउद्दीन तुगरील तुगान खान (१२३३-४५ ई.) ने भी तिरहुत पर आक्रमण किया था। दिल्ली में इल्तुतमिश के सुल्तान बनने के बाद उसने बिहार पर विशेष ध्यान नहीं दिया लेकिन १२८५ ई. तक विशाल सएना लेकर बिहार की ओर चल पड़ा, उसने बिहार शरीफ एवं बाढ़ पर अधिकार कर लिया और लखनौती के आगे बढ़ा परन्तु राजमहल की पहाड़ियों में तोलियागढ़ी शासक इवाज की सेना से मुठभेड़ हुई उसने तुरन्त अधीनता स्वीकार कर आत्मसमर्पण कर दिया। इल्तुतमिश ने मालिक अलाउद्दीन जानी को बिहार में दिल्ली के प्रथम प्रतिनिधि के रूप में नियुक्‍त किया, परन्तु शीघ्र ही इवाज ने उसकी हत्या कर दी। इसके बाद इल्तुतमिश का पुत्र नसीरुद्दीन महमूद अन्त में वहाँ आया। बलबन की मृत्यु के बाद दिल्ली सल्तनत से बिहार पुनः स्वतन्त्र हो गया।


title: बिहार का मध्यकालीन इतिहास

text: ममलूक राजवंश के समय तुर्कों का मनेर, बिहार शरीफ के अलावा शाहाबाद (गया), पटना, मुंगेर, भागलपुर, नालन्दा, सासाराम एवं विक्रमशिला इत्यादि क्षेत्रों पर अधिकार रहा। परन्तु दक्षिण बिहार में तुर्कों का उतना प्रभाव क्षेत्रों पर अधिकार रहा। परन्तु दक्षिण बिहार में तुर्कों का उतना प्रभाव क्षेत्र नहीं रहा।


title: बिहार का मध्यकालीन इतिहास

text: जब १२९० ई. जलालुद्दीन खिलजी दिल्ली का सुल्तान बना और खिलजी वंश की स्थापना की तब बंगाल में बुगरा खाँ की मृत्यु के बाद उसका पुत्र रुकनुद्दीन कैकाउस शासक बना हुआ था। उसके उत्तर और दक्षिण बिहार के भागों पर बंगाल का नियन्त्रण था।


title: बिहार का मध्यकालीन इतिहास

text: १२९६ ई. में अलाउद्दीन खिलजी दिल्ली का सुल्तान बना और १२९७ ई. में शेख मुहम्मद इस्माइल को बिहार के दरभंगा में भेजा, वह राजा शक्र सिंह द्वारा पराजित हो गया परन्तु इस्माइल के दूसरे आक्रमण में राजा को पराजित कर बन्दी बना लिया तथा दोनों ने परस्पर समझौता कर लिया। उसने अलाउद्दीन के साथ मधुर सम्बन्ध होने के कारण रणथम्भौर (१२९९-१३०० ई.) में अभियान में भाग लिया।


title: बिहार का मध्यकालीन इतिहास

text: रुकनुद्दीन कैकाउस की मृत्यु की बाद बिहार पर लखनौती का नियन्त्रण समाप्त हो गया। फिरोज ऐतगीन ने सुल्तान शमसुद्दीन फिरोजशाह के नाम से एक राजवंश बनाया १३०५-१५ ई. तक हातिम खाँ बिहार का गवर्नर बना रहा।


title: बिहार का मध्यकालीन इतिहास

text: इस प्रकार बिहार पर खिलजी वंश का प्रभाव कम और सीमित क्षेत्रों पर रहा। (जो अवध का गवर्नर था) इवाज को गिरफ्तार कर हत्या कर दी। अवध, बिहार और लखनौती को मिलाकर एक कर दिया। १२२७-२९ ई. तक उसने शासन किया। १२२९ ई. में उसकी मृत्यु के बाद दौलतशाह खिलजी ने पुनः विद्रोह कर दिया, परन्तु इल्तुतमिश ने पुनः लखनौती जाकर वल्ख खिलजी को पराजित कर दिया तथा बिहार और बंगाल को पुनः अलग-अलग कर दिया। उसने अलालुद्दीन जानी को बंगाल का गवर्नर एवं सैफूद्दीन ऐबक को बिहार का राज्यपाल नियुक्‍त किया बाद में तुगान खाँ बिहार का राज्यपाल बना। उसके उत्तराधिकारियों में क्रमशः रुकनुद्दीन फिरोजशाह, रजिया मुइज्जुद्दीन, ब्रह्यराय शाह एवं अलाउद्दीन मसूद शाह आदि शासकों ने लखनौती एवं बिहार के तथा दिल्ली के प्रति नाममात्र के सम्बन्ध बनाये रखे।


title: बिहार का मध्यकालीन इतिहास

text: जब दिल्ली का सुल्तान बलबन बना तब बिहार को पुनः बंगाल से अलग कर (गया क्षेत्र) दिल्ली के अधीन कर दिया, जिसकी स्पष्टता हमें वनराज राजा की गया प्रशस्ति से मिलती है। लखनौती शासक जो स्वतन्त्र हो गये थे उन्होने बलबन की अधीनता भी स्वीकार की।


title: बिहार का मध्यकालीन इतिहास

text: २७९-८० ई. तक तीन विद्रोह हुए। तीनों विद्रोह को दबाने के लिए तीन अभियान भेजे जो असफल रहे। अन्त में स्वयं बलबन विद्रोही के खिलाफ अभियान चलकर विद्रोही को मार डाला। उसने तुगरिक खाँ को मारकर अपने छोटे पुत्र बुगरा खाँ को राजकीय सम्मान दिया।


title: बिहार का मध्यकालीन इतिहास

text: तुगलक वंश की स्थापना गयासुद्दीन तुगलक (गाजी मलिक) ने १३२० ई. में दिल्ली सुल्तान खुसराव खान का अन्त करके की।


title: बिहार का मध्यकालीन इतिहास

text: गयासुद्दीन का अन्तिम सैन्य अभियान बंगाल विजय थी। उसने १३२४ ई. में बंगाल-बिहार के लिए सैन्य अभियान भेजा। लखनौती शासक नसीरुद्दीन ने समर्पण कर दिया परन्तु सोनार गाँव के शासक गयासुद्दीन बहादुर ने विरोध किया, जिसे पराजित कर दिल्ली भेज दिया गया।


title: बिहार का मध्यकालीन इतिहास

text: तुगलक वंश के समय में ही मुख्य रूप से बिहार पर दिल्ली के सुल्तानों का महत्वपूर्ण वर्चस्व कायम हुआ। गयासुद्दीन तुगलक ने १३२४ ई. में बंगाल अभियान से लौटते समय उत्तर बिहार के कर्नाट वंशीय शासक हरिसिंह देव को पराजित किया। इस प्रकार तुर्क सेना ने तिरहुत की राजधानी सिमराॅवगढ़ पर अधिकार कर लिया और अहमद नामक को राज्य की कमान सौंपकर दिल्ली लौट गया। गयासुद्दीन की १३२५ ई. में मृत्यु के बाद उसका पुत्र उलूख खान बाद में जौना सा मुहम्मद-बिन-तुगलक नाम से दिल्ली का सुल्तान बना।


title: बिहार का मध्यकालीन इतिहास

text: मुहम्मद-बिन-तुगलक के काल में बिहार का प्रान्तपति मखदूल मुल्क था, जिसने कर्नाट वंश के राजा हरिसिंह देव के खिलाफ अभियान चलाकर नेपाल भागने के लिए मजबूर कर दिया था। इस प्रकार मिथिला क्षेत्र को तुगलक साम्राज्य में मिला लिया तथा इस क्षेत्र का नाम तुगलकपुर रखा गया, जो वर्तमान दरभंगा है। दरभंगा में मुहम्मद-बिन-तुगलक ने एक दुर्ग और जामा मस्जिद बनवाई। इसी के समकालीन सूफी सन्त हजरत शर्फुउद्दीन याहया मेनरी का बिहार में आगमन हुआ। १३५१ ई. मुहम्मद बिन तुगलक की मृत्यु के बाद दिल्ली का सुल्तान उसका चचेरा भाई फिरोज शाह तुगलक बना।


title: बिहार का मध्यकालीन इतिहास

text: तत्कालीन बंगाल के शासक हाजी इलियास ने ओएन वारा के शासक कामेश्‍वर सिंह के विरोध के बावजूद तिरहुत क्षेत्र को दो भागों में विभाजित कर दिया था और स्वयं बहराइच तक बढ़


title: बिहार का मध्यकालीन इतिहास

text: फिरोजशाह तुगलक द्वारा झारखण्ड क्षेत्र से हुए बंगाल अभियान १३५९ ई. में किया। सीरते फिरोजशाही ने सुल्तान द्वारा बिहार के प्रसिद्ध सन्त शेख अहमद चिर्मपोश से मुलाकात की थी। राजगृह में जैन मन्दिरों के अभिलेखों से पता चलता है कि फिरोजशाह ने दान दिया।


title: बिहार का मध्यकालीन इतिहास

text: तुगलक काल में बिहार की राजधानी बिहार शरीफ थी। बिहार राज्य का बिहार नाम भी इसी काल में पड़ा था। इस काल में बिहार के प्रशासकों में सबसे महत्वपूर्ण मलिक इब्राहिम था। बिहार शरीफ पहाड़ी पर स्थित इनका मकबरा तुगलक कालीन स्थापत्यकला का मन्दिर उदाहरण है


title: बिहार का मध्यकालीन इतिहास

text: १३८८ ई. में फिरोजशाह तुगलक की मृत्यु के बाद मध्यकालीन बिहार का दिल्ली सल्तनत में विघटन प्रक्रिया शुरू हो गई। फिरोजशाह के उत्तराधिकारी निष्क्रमण और कमजोर थे जो बिहार पर नियन्त्रण न रख सके। यही स्थिति दिल्ली सुल्तान सैयद वंश के शासकों में रही फलतः बिहार का क्षेत्र जौनपुर राज्य के अधीन हो गया। जौनपुर में शर्की वंशीय शासक थे जिससे जौनपुर और दिल्ली में संघर्ष प्रारम्भ हो गया। अन्तिम शर्की शासक हुसैन शाह शर्की (१४५८-१५०५ ई.) के समय बिहार भी संघर्ष में फँसा रहा। १४८९ ई. में जौनपुर पर लोंदी वंश का अधिकार होने के बाद बिहार में नुहानी वंश का उदय हुआ।


title: बिहार का मध्यकालीन इतिहास

text: बिहार में चेरो राजवंश के उदय का प्रमाण मिलता है, जिसका प्रमुख चेरो राज था। वह शाहाबाद, सारण, चम्पारण एवं मुजफ्फर तक विशाल क्षेत्र पर एक शक्‍तिशाली राजवंश के रूप में विख्यात है।


title: बिहार का मध्यकालीन इतिहास

text: १२वीं शताब्दी में चेरो राजवंश का विस्तार बनारस के पूरब में पटना तक तथा दक्षिण में बिहार शरीफ एवं गंगा तथा उत्तर में कैमूर तक था। दक्षिण भाग में चेरो सरदारों का एक मुस्लिम धर्म प्रचारक मंसुस्‍हाल्लाज शहीद था। शाहाबाद जिले में चार चेरो रान्य में विभाजित था-भोजपुर चेरो का प्रमुख कुकुमचन्द्र कारण था। चेरो का अन्तिम राजा मेदिनीराय था। मेदिनीराय की मृत्यु के पश्‍चात् उसका पुत्र प्रताप राय राजा बना। इसके समय में तीन मुगल आक्रमण हुए अन्ततः १६६० ई. में इन्हें मुगल राज्य में मिला लिया गया।


title: बिहार का मध्यकालीन इतिहास

text: भोजपुर का उज्जैन वंशीय शासक- ऐतिहासिक स्त्रोतों में भोजराज के वृतान्तानुसार जब धार (मालवा) पर १३०५ ई. में अलाउद्दीन खिलजी की सेना का अधिकार हो गया। भोजपुर के धार पुनः अधिकार करने में विफल रहा तब अपने पुत्र देवराज और अन्य राज पुत्र अनुयायियों के साथ अपना पैतृक स्थान छोड़कर कीकट (शाहाबाद एवं पलामू) क्षेत्रों में राजा मुकुन्द के शरण में आये।


title: बिहार का मध्यकालीन इतिहास

text: मूल स्थान उज्जैन के होने के कारण इन्हें उज्जैनी वंशीय राजपूत कहा गया। अतः इन्होने अपना राज्य भोजपुर बनाया। इनका प्रभाव क्षेत्र डुमरॉव, बक्सर एवं जगदीशपुर रहा जो ब्रिटिश शासनकाल तक बना रहा।


title: बिहार का मध्यकालीन इतिहास

text: बिहार के मध्यकालीन इतिहास में नूहानी वंश का उदय एक महत्वपूर्ण एवं विशिष्ट स्थान रखता है क्योंकि इसके उदय में सिकन्दर लोदी (१४८९-१५१७ ई.) के शासनकालीन अवस्था में हुए राजनैतिक परिवर्तनों से जुड़ा है।


title: बिहार का मध्यकालीन इतिहास

text: जब सिकन्दर लोदी सुल्तान बना तो उसका भाई (जो जौनपुर के गवर्नर था) वारवाक शाह ने विद्रोह कर बिहार में शरण ली। इसके पहले जौनपुर का पूर्व शासक हुसैन शाह शर्की भी बिहार में आकर तिरहुत एवं सारण के जमींदारों के साथ विद्रोही रूप में खड़े थे।


title: बिहार का मध्यकालीन इतिहास

text: बिहार विभिन्न समस्याओं का केन्द्र बना हुआ था फलतः सिकन्दर लोदी ने बिहार तथा बंगाल के लिए अभियान चलाया।


title: बिहार का मध्यकालीन इतिहास

text: बिहार शरीफ स्थित लोदी के अभिलेख के अनुसार सिकन्दर लोदी ने १४९५-९६ ई. में बंगाल के हुसैन शाह शर्की को हराकर बिहार में दरिया खाँ लोहानी को गवर्नर नियुक्‍त किया।


title: बिहार का मध्यकालीन इतिहास

text: १५०४ ई. में सिकन्दर लोदी ने बंगाल के साथ एक सन्धि करके बिहार और बंगाल के बीच मुंगेर की एक सीमा रेखा निश्‍चित कर दी। बिहार का प्रभारी दरिया खाँ लोहानी (१४९५-१५२२) में नियुक्‍त कर दिया। दरिया खाँ लोहानी एक योग्य शासक की तरह इस क्षेत्र के जमींदारों एवं अन्य विद्रोही तत्वों को शान्त बनाये रखा। उसने जमींदारों, उलेमाओं एवं सन्तो के प्रति दोस्ताना नीति अपनाई।


title: बिहार का मध्यकालीन इतिहास

text: पटना में दरियापुर, नूहानीपुर जैसे नाम भी नूहानी के प्रभाव की झलक देते हैं। परन्तु १५२३ ई. में दरिया खाँ नूहानी की मृत्यु हो गयी। दूसरी ओर पानीपत के प्रथम युद्ध १५२६ ई. में इब्राहिम लोदी उठाकर नूहानी का पुत्र सुल्तान मोहम्मद शाह नूहानी ने अपनी स्वतन्त्र सत्ता की घोषणा कर दी। इसके दरबार में इब्राहिम जैसे असन्तुष्ट अफगान सरदारों का जमावाड़ा था। उसने धीरे-धीरे अपनी सेना की संख्या एक लाख कर ली और बिहार से सम्बल तक मुहम्मद लोहानी का कब्जा हो गया। इस परिस्थति से चिन्तित होकर इब्राहिम लोदी ने मुस्तफा फरश्‍ली को सुल्तान मुहम्मद के खिलाफ सेना भेजी, परन्तु इस समय मुस्तफा की मृत्यु हो गई। सेना की कमान शेख बाइजिद और फतह खान के हाथों में थी। दोनों की सेनाओं के बीच कनकपुरा में युद्ध हुआ। इब्राहिम लोदी की मृत्यु के पश्‍चात सुल्तान मुहम्मद ने सिकन्दर पुत्र मेहमूद लोदी को दिल्ली पर अधिकार करने के प्रयास में सहायता प्रदान की थी, परन्तु १५२९ ई. में घाघरा युद्ध में बाबर ने इन अफगानों को बुरी तरह पराजित किया। बाबर ने बिहार में मोहम्मद शाह नूहानी के पुत्र जलाल खान को बिहार का प्रशासक नियुक्‍त किया (१५२८ ई. में) शेर खाँ (फरीद खाँ) को उसका संरक्षक नियुक्‍त किया गया। इस प्रकार बिहार में नूहानिया का प्रभाव १४९५ ई. से प्रारम्भ होकर १५३० ई. में समाप्त हो गया।


title: बिहार का मध्यकालीन इतिहास

text: बिहार में अफगानों का इतिहास भारतीय इतिहास में महत्वपूर्ण स्थान रखता है। इस समय सूर वंश का अभि उत्‍थान हुआ जो बिहार सहित भारत में राजनीतिक स्थिति में क्रान्तकारी परिवर्तन हुआ। यह काल सूर वंश का काल १५४० से १५४५ ई. तक माना जाता है। यहँ पठानो का लम्बी अवधि तक शासन रहा।


title: बिहार का मध्यकालीन इतिहास

text: शेरशाह ने १५४० ई. में उत्तर भारत में सूर वंश तथा द्वितीय अफगान साम्राज्य की स्थापना की। शेरशाह को भारतीय इतिहास में उच्च कोटि का शासक, सेनानायक और साम्राज्य निर्माता कहा जाता है। वह सूर वंश का सर्वश्रेष्ठ शासक था। उसने प्रारम्भिक जीवन में अरबी और फारसी में अध्यन किया। पानीपत के युद्ध के उपरान्त शेरशाह दिल्ली में बाबरी सेना में भर्ती हो गया। शेरशाह ने बाबर की सेना में रहकर युद्ध के तरीके और अस्त्रों का प्रयोग व्यापक रूप से सीखा। इसी अनुभव के आधार पर शेरशाह ने हुमायूँ को चौसा और कन्नौज के युद्ध में पराजित किया। उसने १५२७ ई. के अन्त तक मुगलों की अधीनता के साथ रहकर अपनी अफगान शक्‍ति को बढ़ाया।


title: बिहार का मध्यकालीन इतिहास

text: बिहार का शासक-मुगलों ने विद्रोही अफगानों को पराजित कर अफगान सैनिकों के योग्य अफगान को नष्ट कर दिया। १५२८ ई. के असफल अफगान विद्रोह के बाद शेर खाँ जलाल खाँ का मन्त्री और संरक्षक नियुक्‍त हो गया। शेर खाँ ने संरक्षक की हैसियत से शासन करना प्रारम्भ कर दिया। उसने स्थानीय सरदारों पर कड़ा नियन्त्रण रखा, उसके हिसाब पर जांच कराई और प्रजा पर अत्याचार करने वालों को दण्डित किया जिससे नूहानी सरदार शत्रु हो गये। नूहानी सरदारों ने बंगाल शासक नुसरतशाह से आवेदन किया कि बिहार को शेर खाँ के प्रभाव से मुक्‍त करने का प्रयास करे।


title: बिहार का मध्यकालीन इतिहास

text: शेरशाह सूरी का वास्तविक नाम फरीद खाँ था। वह वैजवाड़ा (होशियारपुर १४७२ ई. में) में अपने पिता हसन की अफगान पत्‍नी से उत्पन्न पुत्र था। उसका पिता हसन बिहार के सासाराम का जमींदार था। दक्षिण बिहार के सूबेदार बहार खाँ लोहानी ने उसे एक शेर मारने के उपलक्ष्य में शेर खाँ की उपाधि से सुशोभित किया और अपने पुत्र जलाल खाँ का संरक्षक नियुक्‍त किया। बहार खाँ लोहानी की मृत्यु के बाद शेर खाँ ने उसकी बेगम दूदू बेगम से विवाह कर लिया और वह दक्षिण बिहार का शासक बन गया। इस अवधि में उसने योग्य और विश्‍वासपात्र अफगानों की भर्ती की। १५२९ ई. में बंगाल शासक नुसरतशाह को पराजित करने के बाद शेर खाँ ने हजरत आली की उपाधि ग्रहण की। १५३० ई. में उसने चुनार के किलेदार ताज खाँ की विधवा लाडमलिका से विवाह करके चुनार के किले पर अधिकार कर लिया। १५३४ ई. में शेर खाँ ने सुरजमठ के युद्ध में बंगाल शासक महमूद शाह को पराजित कर १३ लाख दीनार देने के लिए बाध्य किया। इस प्रकार शेरशाह ने अपने प्रारम्भिक अभियान में दिल्ली, आगरा, बंगाल, बिहार तथा पंजाब पर अधिकार कर एक विशाल साम्राज्य की स्थापना की। १५३९ ई. में चौसा के युद्ध में हुमायूँ को पराजित कर शेर खाँ ने शेरशाह की अवधारणा की। १५४० ई. में शेरशाह ने हुमायूँ को पुनः हराकर राजसिंहासन प्राप्त किया। उत्तर बिहार में पहले से ही हाकिम मखदूग आलम शासन कर रहा था। नुसरतशाह ने दक्षिण बिहार पर प्रभाव स्थापित करने के लालच में कुत्य खाँ के साथ एक सेना भेजी, परन्तु शेर खाँ ने उसे पराजित कर दिया। शेर खाँ धीरे-धीरे सर्वाधिक शक्‍तिशाली अफगान नेता बन गया।


title: बिहार का मध्यकालीन इतिहास

text: नूहानी सरदारों ने उनकी हत्या के लिए असफल कोशिश की और जब शेर खाँ ने उनको नुसरतशाह के विरुद्ध युद्ध कर दिया और पराजित कर दिया। इस विजय ने बंगाल के सुल्तान की महत्वाकांक्षी योजना को विफल कर दिया। बाबर के समय शेर खाँ हमेशा अधीनता का प्रदर्शन करता रहा था परन्तु हुमायूँ के समय में अपना रुख बदलकर चुनार गढ़ को लेकर प्रथम बार चुनार लेने की चेष्टा की तब उसे महमूद लोदी के प्रत्याक्रमण के कारण वहाँ से जाना पड़ा। उसने हिन्दूबेग को सेना भेजकर शेर खाँ ने दुर्ग देने से साफ इनकार कर दिया। फलतः एक युद्ध हुआ।


title: बिहार का मध्यकालीन इतिहास

text: हुमायूँ के सेनापति हिन्दूबेग चाहते थे कि वह गंगा के उत्तरी तट से जौनपुर तक अफगानों को वहाँ से खदेड़ दे, परन्तु हुमायूँ ने अफगानो की गतिविधियों पर बिल्कुल ध्यान नहीं दिया। शेर खाँ ने एक अफगान को दूत बनाकर भेजा जिससे उसकी सेना की दुर्व्यवस्था की सूचना मिल गई। फलस्वरुप उसने अचानक रात में हमला कर दिया। बहुत से मुगल सैनिक गंगा में कूद पड़े और डूब गये या अफगानों के तीरों के शिकार हो गये। हुमायूँ स्वयं डूबते-डूबते बच गया। इस प्रकार चौसा का युद्ध में अफगानों को विजयश्री मिली।


title: बिहार का मध्यकालीन इतिहास

text: इस समय अफगान अमीरों ने शेर खाँ से सम्राट पद स्वीकार करने का प्रस्ताव किया। शेर खाँ ने सर्वप्रथम अपना राज्याअभिषेक कराया। बंगाल के राजाओं के छत्र उसके सिर के ऊपर लाया गया और उसने शेरशाह आलम सुल्तान उल आदित्य की उपाधि धारण की। इसके बाद शेरशाह ने अपने बेटे जलाल खाँ को बंगाल पर अधिकार करने के लिए भेजा जहाँ जहाँगीर कुली की मृत्यु एवं पराजय के बाद खिज्र खाँ बंगाल का हाकिम नियुक्‍त किया गया। बिहार में शुजात खाँ को शासन का भार सौंप दिया और रोहतासगढ़ को सुपुर्द कर दिया, फिर लखनऊ, बनारस, जौनपुर होते हुए और शासन की व्यवस्था करता हुआ कन्नौज पहुँचा।


title: बिहार का मध्यकालीन इतिहास

text: कन्नौज (बिलग्राम १५४० ई.) का युद्ध- हुमायूँ चौसा के युद्ध में पराजित होने के बाद कालपीहोता आगरा पहुँचा, वहाँ मुगल परिवार के लोगो ने शेर खाँ को पराजित करने का निर्णय लिया। शेरशाह तेजी से दिल्ली की और बढ़ रहा था फलतः मुगल बिना तैयारी के कन्‍नौज में आकर भिड़ गये। तुरन्त आक्रमण के लिए दोनों में से कोई तैयार नहीं था। शेरशाह ख्वास खाँ के आने की प्रतीक्षा में था। हुमायूँ की सेना हतोत्साहित होने लगी। मुहम्मद सुल्तान मिर्जा और उसका शत्रु रणस्थल से भाग खड़े हुए। कामरान के ३ हजार से अधिक सैनिक भी भाग खड़े हुए फलतः ख्वास खाँ, शेरशाह से मिल गया। शेरशाह ने ५ भागों में सेना को विभक्‍त करके मुगलों पर आक्रमण कर दिया।


title: बिहार का मध्यकालीन इतिहास

text: जिस रणनीति को अपनाकर पानीपत के प्रथम युद्ध में अफगान की शक्‍ति को समाप्त कर दिया उसी नीति को अपनाकर शेरशाह ने हुमायूँ की शक्‍ति को नष्ट कर दिया। मुगलों की सेना चारों ओर से घिर गयी और पूर्ण पराजय हो गयी। हुमायूँ और उसके सेनापति आगरा भाग गये। इस युद्ध में शेरशाह के साथ ख्वास खाँ, हेबत खाँ, नियाजी खाँ, ईसा खाँ, केन्द्र में स्वयं शेरशाह, पार्श्‍व में बेटे जलाल खाँ और जालू दूसरे पार्श्‍व में राजकुमार आद्रित खाँ, कुत्बु खाँ, बुवेत हुसेन खाँ, जालवानी आदि एवं कोतल सेना थी। दूसरी और हुमायूँ के साथ उसका भाई हिन्दाल व अस्करी तथा हैदर मिर्जा दगलात, यादगार नसरी और कासिम हुसैन सुल्तान थे।


title: बिहार का मध्यकालीन इतिहास

text: शेरशाह कन्‍नौज युद्ध की विजय के बाद वह कन्नौज में ही रहा और शुजात खाँ को ग्वालियर विजय के लिए भेजा। वर्यजीद गुर को हुमायूँ को बन्दी बनाकर लाने के लिए भेजा। नसीर खाँ नुहानी को दिल्ली तथा सम्बलपुर का भार सौंप दिया।


title: बिहार का मध्यकालीन इतिहास

text: अन्ततः शेरशाह का १० जून १५४० को आगरा में विधिवत् राज्याभिषेक हुआ। उसके बाद १५४० ई. में लाहौर पर अधिकार कर लिया। बाद में ख्वास खाँ और हैबत खाँ ने पूरे पंजाब पर अधिकार कर लिया। फलतः शेरशाह ने भारत में पुनः द्वितीय अफगान साम्राज्य की स्थापना की। इतिहास में इसे सूरवंश के नाम से जाना जाता है। सिंहासन पर बैठते समय शेरशाह ६८ वर्ष का हो चुका था और ५ वर्ष तक शासन सम्भालने के बाद मई १५४५ ई. में उसकी मृत्यु हो गई।


title: बिहार का मध्यकालीन इतिहास

text: शेरशाह ने उत्तरी भारत (बिहार) में सूर वंश तथा द्वितीय अफगान साम्राज्य की स्थापना की थी। इस स्थापना में उसने अनेकों प्रतिशोध एवं युद्धों को लड़ा।


title: बिहार का मध्यकालीन इतिहास

text: पश्‍चिमोत्तर सीमा की सुरक्षा- शेरशाह ने सर्वप्रथम पश्‍चिमोत्तर सीमा की सुरक्षा पर विशेष ध्यान दिया। उसने मुगलों के प्रभाव को पूर्णतः समाप्त कर दिया। मुगलों पर विशेष नजर रखने के लिए एक गढ़ बनवया जिसका निर्माण टोडरमल और हैबत खाँ नियाजी की अध्यक्षता में करवाया गया और इस्लामशाह के काल में पूरा हुआ। हुमायूँ का पीछा करते हुए शेरशाह मुल्तान तक गया वहाँ बलूची सरदारों ने भी उसको सम्राट मानकर अधीनता स्वीकार की। मुल्तान के लिए पृथक् हाकिम नियुक्‍त किया गया। निपुण सेनानायकों मसलन हैबत खाँ नियाजी, ख्वास खाँ, राय हुसैन जलवानी आदि की नियुक्‍ति की। उसे ३० हजार सेना रखने की अनुमति दे दी।


title: बिहार का मध्यकालीन इतिहास

text: मालवा पर अधिकार- मारवाड़ में मालदेव राठौड़ शासन कर रहा था। शेरशाह के भय से हुमायूँ मालदेव की शरण में गया। शेरशाह ने हुमायूँ को बन्दी बनाकर सौंप देने का सम्वाद भेजा लेकिन मालदेव ने ऐसा नहीं किया।


title: बिहार का मध्यकालीन इतिहास

text: फलतः शेरशाह ने अप्रसन्‍न होकर १५४२ ई. में मालवा पर आक्रमण कर दिया। राजपूत सामन्तों ने शेरशाह का पूरी बहादुरी के साथ मुकाबला किया लेकिन शेरशाह की सेना के सामने टिक नहीं सके फलतः १५४३ ई. तक विजय प्राप्त की। इस दौरान पूरनमल ने भी अधीनता स्वीकार कर ली।


title: बिहार का मध्यकालीन इतिहास

text: इस युद्ध में राजपूतों की वीरता देखकर शेरशाह ने अपने उद्‍गार प्रकट किए थे- मैंने मुट्ठी भर बाजरे के लिए (इस प्रदेश की मुख्य फसल थी) लगभग अपना साम्राज्य ही खो दिया था। बाद में सारंगपुर में कादिरशाह ने अधीनता स्वीकार कर ली। इस प्रकार मांडू और सतवास पर शेरशाह का अधिकार हो गया।


title: बिहार का मध्यकालीन इतिहास

text: शेरशाह ने शुजात खाँ को रूपवास में, दरिया खाँ को उज्जैन में, आलम खाँ को सारंगपुर में, पूरनमल को रायसीन में तथा मिलसा को चन्देरी में नियुक्‍त किया। शेरशाह ने बाद में शुजात खाँ को सम्पूर्ण मालवा का हाकिम नियुक्‍त किया और १२ हजार सैनिक रखने की अनुमति दे दी।


title: बिहार का मध्यकालीन इतिहास

text: शेरशाह १५४३ ई. में रणथम्भौर होता हुआ आया, फलतः वहाँ के हाकिम ने अपनागढ़ पर उनकी अधीनता स्वीकार की। शेरशाह ने अपने बड़े पुत्र आदित्य को वहाँ का हाकिम नियुक्‍त किया।


title: बिहार का मध्यकालीन इतिहास

text: रायसीन पर अधिकार- पूरनमल के विरुद्ध शेरशाह ने कट्टरपंथियों व उलेमाओं की बात में आकर कार्यवाही की। उसने अपने किये वायदे को तोड़ा। स्वयं जाँच करने पर सही पाया फलतः पूरनमल अपने सम्मान को बचाते हुए स्वयं लड़ते हुए मारा गया।


title: बिहार का मध्यकालीन इतिहास

text: शेरशाह ने सम्राट बनने से पूर्व विभिन्‍न स्थानों पर अपनी सुविधा और फायदे को ध्यान में रखकर विश्‍वासघात किया था। पूरनमल को एक सम्राट की हैसियत से आश्‍वासन देकर खुले मैदान में हराने में सक्षम होते हुए भी उलेमा की राय का बहाना बनाकर जो विश्‍वासघात किया वह उसके यश को सदा के लिए कलंकित करता रहेगा। फलतः बिना किसी हानि के राजपूतों का नाश हुआ और मिलसा, रायसीन तथा चंदेरी पर शेरशाह का अधिकार हो गया।


title: बिहार का मध्यकालीन इतिहास

text: यह शेरशाह का अन्तिम युद्ध था। यह युद्ध चन्देल राजपूतों के साथ हुआ। भाटा के राजा वीरभानु ने हुमायूँ की सहायता की थी, जिससे शेरशाह ने एक दूत वीरभानु के पास भेज दिया। वीरभानु डरकर कालिंजर के राजा कीर्तिसिंह चन्देल की शरण में चला गया। शेरशाह ने कीर्तिसिंह से वीरभानु की माँग की जिसे उसने अस्वीकार कर दिया। फलतः शेरशाह ८०,००० घुड़सवार, २,००० हाथी और अनेक तोपों के साथ कालिंजर पर आक्रमण कर दिया। उसने अपने बेटे आदित्य खाँ को आदेश दिया कि वह रणथम्भौर, अजमेर, बयाना और निकटवर्ती प्रदेश पर कड़ी नजर रखे। पटना स्थित जलाल खाँ को आज्ञा भेजी कि वह पूरब की ओर से बघेल चन्देल राज्य को घेर ले। यह व्यवस्था करके उसने कालिंजर का घेरा डाला। कीर्तिसिंह और शेरशाह के साथ छः माह तक युद्ध चलता रहा। बड़ी तोपों के लिए सबाते और सरकोव (ऊँचे खम्भे) बनाये गये और उसके ऊपर से किले की दीवार पर गोलीबारी प्रारम्भ की गई। एक दिन शेरशाह अपने सैकों का निरीक्षण कर रहा था, उसने देखा कि जलाल खाँ जलवानी हुक्‍के (हुक्‍के-एक प्रकार के अग्निबाण, जो हाथ से फेंके जाते थे) तैयार कराये हैं और उसका प्रयोग करके दुर्ग के भीतर संकट उपस्थित करने की योजना बनाई है। शेरशाह ने स्वयं हुक्‍कों को फेंकना शुरू कर दिया। एक हुक्‍का किले की बाहरी दीवार से टकराकर उस ढेर पर आ गिरा जहाँ शेरशाह खड़ा था, तुरन्त एक भीषण ज्वाला प्रज्वलित हो उठी और शेरशाह बुरी तरह जल गया। शेरशाह की हालत बिगड़ने लगी और उनके सैनिक और सेनापति पास आकर दुःख प्रकट करने लगे।


title: बिहार का मध्यकालीन इतिहास

text: शेरशाह ने कहा कि यदि वे उसके जीवित रहते गढ़ पर अधिकार कर लें तो वह शान्ति से प्राण छोड़ सकेगा। फलतः भीषणता से आक्रमण कर दुर्ग पर शेरशाह का अधिकार हो गया। जीत की सूचना पाकर वह मई १५४५ ई. में मर गया।


title: बिहार का मध्यकालीन इतिहास

text: शेरशाह ने अपने अल्पकालीन शासनकाल में अनेक सार्वजनिक कार्य किये जो निम्न हैं-


title: बिहार का मध्यकालीन इतिहास

text: शेरशाह ने एक जनहितकारी शासन प्रणाली की स्थापना की। शासन को सुविधाजनक प्रबन्ध के लिए सारा साम्राज्य को ४७ भागों में बाँट दिया, जिसे प्रान्त कहा जाता है। प्रत्येक प्रान्त में एक फौजदार था जो सूबेदार होता था। प्रत्येक प्रान्त सरकार, परगनों तथा गाँव परगने में बँटे थे। सरकार में प्रमुख अधिकारी होते थे-शिकदार-ए-शिकदारा तथा मुन्सिफ-ए-मुन्सिफा। प्रथम सैन्य अधिकारी होता था, जबकि दूसरा दीवानी मुकदमों का फैसला देता था।


title: बिहार का मध्यकालीन इतिहास

text: शेरशाह के प्रशासनिक सुधार में महत्वपूर्ण स्थानों पर मजबूत किलों का निर्माण शामिल था। बिहार में रोहतास का किला निर्माण कर सुरेमान करारानी को बिहार का सुल्तान नियुक्‍त किया।


title: बिहार का मध्यकालीन इतिहास

text: ऐसा माना जाता है कि शेरशाह बंगाल पर अधिकार करने के बाद वह बिहार में पटना आया। एक दिन वह गंगा किनारे पर खड़ा था तो उसे यह जगह सामरिक महत्त्व की ओर ध्यान गया, उसने एक किले का निर्माण कराया। मौर्यों के पतन के बाद पटना पुनः प्रान्तीय राजधानी बनी, अतः आधुनिक पटना को शेरशाह द्वारा बसाया माना जाता है।


title: बिहार का मध्यकालीन इतिहास

text: शेरशाह द्वारा भूमि व्यवस्था अत्यन्त ही उत्कृष्ट था। उसके शासनकाल के भू-विशेषज्ञ टोडरमल खत्री था।


title: बिहार का मध्यकालीन इतिहास

text: शेरशाह ने भूमि सुधार के लिए अनेक कार्य किए। भूमि की नाप कराई, भूमि को बीघों में बाँटा, उपज का १/३ भाग भूमिकर के लिए निर्धारित किया, अनाज एवं नकद दोनों रू में लेने की प्रणाली विकसित कराई। पट्टे पर मालगुजारी लिखने की व्यवस्था की गई। किसानों की सुविधा दी गई कि वह भूमिकर स्वयं राजकोष में जमा कर सकता था।


title: बिहार का मध्यकालीन इतिहास

text: शेरशाह ने एक सशक्‍त एवं अनुशासित सैन्य व्यवस्था का गठन किया। सेना में लड़ाकू एवं निपुण अफगानों एवं राजपूतों को भर्ती किया, लेकिन ज्यादा से ज्यादा अफगान ही थे। सेना का प्रत्येक भाग एक फौजदार के अधीन कर दिया गया। शेरशाह ने घोड़ा दागने की प्रथा शुरू थी। उसके पास डेढ़ लाख घुड़सवार, २५ हजार पैदल सेना थी। वह सैनिकों के प्रति नम्र लेकिन अनुशासन भंग करने वाले को कठोर दण्ड दिया करता था।


title: बिहार का मध्यकालीन इतिहास

text: शेरशाह की न्यासी व्यवस्था अत्यन्त सुव्यवस्थित थी। शेरशाह के शासनकाल में माल और दीवानी के स्थानीय मामले की सुनवाई के लिए दौरा करने वाले मुंसिफ नियुक्‍त किये गये। प्रधान नगरों के काजियों के अलावा सरकार में एक प्रधान मुंसिफ भी रहता था जिसे अपील सुनने तथा मुंसिफों के कार्यों के निरीक्षण करने का अधिकार था।


title: बिहार का मध्यकालीन इतिहास

text: शेरशाह ने पुलिस एवं खुफिया विभाग की स्थापना की। शान्ति व्यवस्था के लिए शिकों में प्रधान शिकदार, परगनों में शिकदार तथा गाँवों में पटवारी थे। षड्‍यन्त्रों का पता लगाने के लिए खूफिया विभाग था।


title: बिहार का मध्यकालीन इतिहास

text: साहित्य, कला, एवं सांस्कृतिक भवन- शेरशाह के शासन काल में साहित्य, कला एवं सांस्कृतिक भवनों का संरक्षण एवं निर्माण हुआ। इसी के शासनकाल में मलिक मोहम्मद जायसी ने पद्‍मावत की रचना की। इसके शासनकाल में महदवी नेता शेख अलाई का शिक्षा विचार उल्लेखनीय है। इसके दरबार में अनेक प्रसिद्ध विद्वान मीर सैयद, मंझन, खान मोहम्मद, फरयूली और मुसान थे। इनके शासन में फारसी तथा हिन्दी का पूर्ण विकास हुआ।


title: बिहार का मध्यकालीन इतिहास

text: उसने अनेकों भवनों जिसमें रोहतासगढ़, सहरसा का दुर्ग प्रसिद्ध दुर्ग हैं। इस प्रकार शेरशाह ने अल्प अवधि में बंगाल से सिंह तक जाने वाली ५०० कोस लम्बी ग्रांड ट्रंक सड़क का निर्माण किया। आगरा से बुहारनपुर तक, आगरा से बयाना, मारवाड़, चित्तौड़ तक एवं लाहौर से मुल्तान तक ये उपर्युक्‍त चार सड़कों का निर्माण किया। शेरशाह ने अनेक सरायों (लगभग १,७००) का निर्माण किया। सरायों की देखभाल शिकदार करता था।


title: बिहार का मध्यकालीन इतिहास

text: शेरशाह की मृत्यु के बाद उसका योग्य एवं चरित्रवान पुत्र जलाल खाँ गद्दी पर बैठा, लेकिन अपने बड़े भाई आदिल खाँ के रहते सम्राट बनना स्वीकार नहीं किया था। उसने अमीरों व सरदारों के विशेष आग्रह पर राजपद ग्रहण किया। गद्दी पर बैठते ही अपना नाम इस्लामशाह धारण किया और उसने आठ वर्षों तक शासन किया। इस्लामशाह के समय विद्रोह और षड्‍यन्त्र का दौर चला। उनकी हत्या के लिए अनेक बार प्रयास किया गया, लेकिन इस्लामशाह ने धीरे-धीरे लगभग सभी पुराने विश्‍वासी सेनापतियों, हाकिमों व अधिकारियों आदि जो सन्देह के घेरे में आते गये उनकी हत्या करवा दी। सुल्तान के षड्‍यन्त्र में एकमात्र रिश्तेदार शाला को छोड़ा गया।


title: बिहार का मध्यकालीन इतिहास

text: मुगलों के आक्रमण के भय से (१५५२-५३ ई.) वह रोगशय्या से उठकर तीन हजार सैनिकों के साथ लड़ाई के लिए चल पड़ा। यह खबर पाकर मुगल सेना भाग खड़ी हुई। हुमायूँ के लौट जाने पर इस्लामशाह ग्वालियर (उपराजधानी) में लौट आया। अन्ततः १५५३ ई. में उसकी मृत्यु हो गई।


title: बिहार का मध्यकालीन इतिहास

text: इस्लामशाह के बाद उसका पुत्र फिरोजशाह गद्दी पर आसीन हुआ। उसके अभिषेक के दो दिन बाद ही उसके मामा मुवारिज खाँ ने उसकी हत्या कर दी और वह स्वयं मुहम्मद शाह आदिल नाम से गद्दी पर बैठ गया लेकिन आदिल के चचेरे भाई इब्राहिम खाँ सूर ने विद्रोह कर दिल्ली की गद्दी पर बैठा। इसके बाद उसका भाई सिकन्दर सूर दिल्ली का शासक बना। सूरवंशीय शासक के रूप में सिकन्दर सूर दिल्ली के शासक बनने के बाद उसे मुगलों (हुमायूँ) के आक्रमण का भय था।


title: बिहार का मध्यकालीन इतिहास

text: १५४५ ई. हुमायूँ ने ईरान शाह की सहायता से काबुल तथा कन्धार पर अधिकार कर लिया। १५५५ ई. में लाहौर को जीता। १५ मई १५५५ में मच्छीवाड़ा युद्ध में सम्पूर्ण पंजाब पर अधिकार कर लिया। २२ जून १५५५ के सरहिन्द युद्ध में अफगानों (सिकन्दर सूर) पर निर्णायक विजय प्राप्त कर हुमायूँ ने भारत के राजसिंहासन को प्राप्त किया तथा २३ जुलाई १५५५ को भारत का सम्राट बना लेकिन १५५६ ई. में उसकी मृत्यु हो गई। इससे पहले उसने १५ वर्षीय सूर वंश को समाप्त कर दिया।


title: बिहार का मध्यकालीन इतिहास

text: बिहार के महान अफगान सम्राट शेरशाह का स्थापित सूर वंश के पतन के बाद भी बिहार अफगानो के अधीन बना रहा। ताज खाँ करारानी, सुलेमान खाँ एवं दाऊद खाँ करारानी आदि के अधीन में रहा।


title: बिहार का मध्यकालीन इतिहास

text: इन अफगान शासकों ने बिहार पर अपना नियन्त्रण १५८० ई. तक बनाये रखा। सुलेमान खाँ ने १५५६ ई. से १५७२ ई. तक शासन किया और अपना अधिकार क्षेत्र को उड़ीसा तक विस्तार किया। उसने तत्कालीन सम्राट के साथ सम्मानप‘ऊर्ण व्यवहारिकता बनाये रखी, लेकिन उसका पुत्र दाऊद खाँ करारानी ने अकबर के प्रति अहंकारी रवैया अपनाया। फलतः मुगल शासक अकबर ने १५७४ ई. में बिहार पर आक्रमण किया और पटना पर अधिकार कर लिया। दाऊद खाँ भाग गया। बिहार मुगलों के अधीन १५७४ ई. से १५८० ई. तक पूर्णत हो गया। १५८० ई. तक बिहार को मुगल साम्राज्य एक प्रान्त के रूप में घोषित कर दिया गया।


title: बिहार का मध्यकालीन इतिहास

text: अफगानों ने विद्रोह का झण्डा बुलन्द किया तथा खान-ए-खनाम मुनीम खान को बिहार का गवर्नर नियुक्‍त किया गया। मुजफ्फर खान, टोडरमल एवं मुनीम खाँ ने इस अवधि में रोहतासगढ़, सूरजगढ़, मुंगेर भागलपुर एवं अन्य इलाकों पर कब्जा कर लिया।


title: बिहार का मध्यकालीन इतिहास

text: अफगानों के छुटपुट नेता बहादुर खान, अधम खाँ, बतनी खाँ, दरिया खाँ नूहानी इत्यादि का विद्रोह हुआ, जिसे मुजफ्फर खान ने दबाया। मुजफ्फर खान ने गंगा पार कर चम्पारण के जमींदार उदय सिंह करण से सहायता प्राप्त कर विद्रोही पर आक्रमण कर हाजीपुर को जीता। पुनः मुजफ्फर खान अफगानों के जमावड़ों की खबर पाकर (मरहा गंडक नदी के पास) पहुँचा, लेकिन इसी युद्ध में मुगल सेना हार गयी और इस पराजय से मुगल सेना में गहरी मायूसी छाई हुई थी, लेकिन मुजफ्फर खान पुनः मुगल सेना को संगठित कर पुनः अफगान विद्रोही पर आक्रमण कर दिया। इस संघर्ष में ताज खाँ पनवार भाग गया तथा अफगान जमाल खान गिलजई गिरफ्तार कर लिया गया। इसके बाद बिहार का गवर्नर (१५७५-८१ ई.) तक मुजफ्फर खान बना रहा।


title: बिहार का मध्यकालीन इतिहास

text: इसी अवधि में मुनीम खाँ ने बंगाल और उड़ीसा के शासक दाऊद खाँ को पराजित करके मुगल प्रभुत्व की स्थापना की परन्तु अक्टूबर १५७५ ई. में मुनीम खाँ की मृत्यु हो जाने के बाद दाऊद खाँ ने पुनः सम्पूर्ण बंगाल पर अधिकार कर लिया। अकबर ने हुसैन कुली को बंगाल का गवर्नर बनाकर भेजा साथ-साथ बिहार के गवर्नर मुजफ्फर खान के खिलाफ ५,००० सेना भी भेजी। १५८२ ई. में खान-ए-आजम भी शाही दरबार में लौट गया, परन्तु विद्रोह भड़क जाने के कारण पुनः बिहर लौट गया और वह बिहार को पूर्णतः विद्रोह मुक्‍त कर दिया। अब मुगलों ने बंगाल में उठे विद्रोह को दबाने की कोशिश करने लगा। बिहार के प्रमुख अधिकारियोंं एवं खान-ए-आजम, भी बंगाल गये। बारी-बारी से खान-ए-आजम, शाहनबाज, सईद खान चधता तथा युसूफ खाँ को भेजा गया। अन्त में सईद खान को गवर्नर बनाकर ये सभी अधिकारी शाही दरबार में चले गये। सईद खान को बंगाल का सूबेदार बनाया गया।


title: बिहार का मध्यकालीन इतिहास

text: १५८७ ई. में कुँवर मानसिंह को बिहार का सूबेदार नियुक्‍त किया गया। १५८९ ई. में राजा भगवान दास की मत्यु के पश्‍चात् मानसिंह को राजा की पद्‍वी दी गई। उन्होंने गिद्दौर के राजा पूरनमल की पुत्री से शादी की। खड्‍गपुर के राजा संग्राम सिंह एवं चेरो राजा अनन्त सिंह को अपनी अधीनता स्वीकार करने के लिए बाध्य किया।


title: बिहार का मध्यकालीन इतिहास

text: राजा मानसिंह के पुत्र जगत सिंह ने बंगाल के विद्रोही सुल्तान कुली कायमक एवं कचेना (जो बिहार के तांजपुर एवं दरभंगा में उत्पात मचा रहे थे) को शान्त किया। बिहार में मुगलों की सत्ता स्थापित होने के दौर में अफगानों ने अनेक बार विद्रोह किये।


title: बिहार का मध्यकालीन इतिहास

text: १९४ ई. में सईद खान तीसरी बार बिहार का सूबेदार बना और १५९८ ई. तक बना रहा। १५९९ ई. में जब उज्जैन शासक दलपत शाही ने विद्रोह किया तो इलाहाबाद के गवर्नर राजकुमार दानियाम ने उसकी पुत्री से विवाह कर लिया।


title: बिहार का मध्यकालीन इतिहास

text: इस प्रकार अकबर के समय बिहार पठानों एवं मुगलों की लड़ाई का केन्द्र बना रहा और भोजपुर तथा उज्जैन ने मुगलों से ज्यादा पठानों के साथ अपना नजदीकी सम्बन्ध बनाये रखा। अकबर के अन्तिम समय में बिहार सलीम के विद्रोह से मुख्य रूप से प्रभावित हुआ। तत्कालीन गवर्नर असद खान को हटाकर असफ खान को गवर्नर नियुक्‍त किया गया।


title: बिहार का मध्यकालीन इतिहास

text: जब जहाँगीर ने दिल्ली के राजसिंहासन १६०६ ई. में बैठा, तब उसने बिहार का सूबेदार लाल बेग या बाज बहादुर को नियुक्‍त किया। बाज बहादुर ने खडगपुर ने राजा संग्रामसिंह के विद्रोह को सफलतापूर्वक दबाया। बाज बहादुर ने नूरसराय का निर्माण कराया (जो स्थानीय परम्पराओं के अनुसार दरभंगा में एक मस्जिद एवं एक सराय है) यह नूरसराय मेहरुनिसा (नूरजहाँ) के बंगाल से दिल्ली जाने के क्रम में यहाँ रुकने के क्रम में बनायी गयी थी। १६०७ ई. बाज बहादुर ने जहाँगीर कुली खान की उपाधि पा गया था और उसे बंगाल का गवर्नर बनाकर भेजा गया। इसके बाद इस्लाम खान बिहार का गवर्नर बन गया १६०८ ई. में पुनः उसे भी बंगाल का गवर्नर बना दिया गया। इस्लाम के बाद अबुल फजल का पुत्र अब्दुर्रहीम या अफजल खान बिहार का सूबेदार बना तथा कुतुबशाह नामक विद्रोही को कुछ कठिनाइयों के बाद सफलतापूर्वक दबा दिया गया था।


title: बिहार का मध्यकालीन इतिहास

text: १६१३ ई. में अफजल खान की मृत्यु के बाद जफर खान बिहार का सूबेदार बना। १६१५ ई. में नूरजहाँ का भाई इब्राहिम खाँ बिहार का सूबेदार बना लेकिन खडगपुर के राजा संग्राम सिंह के पुत्र द्वारा इस्लाम धर्म स्वीकार करने के बाद उसने अपना राज्य प्राप्त कर लिया। इब्राहिम खान को १६१७ ई. में बंगाल के गवर्नर के रूप में स्थानान्तरण किया गया तथा जहाँगीर कुली खाँ द्वितीय को १६१८ ई. तक बिहार का गवर्नर नियुक्‍त कर दिया। फिर एक बार अफगानों और मुगलों की सेना के बीच १२ जुलाई १५७६ को राजमहल का युद्ध हुआ और अफगान पराजित हुए। इधर भोजपुर एवं जगदीशपुर में उज्जैन सरदार राजा गज्जनशाही ने विद्रोह कर दिया। प्रारम्भ में मुगल सेना को काफी सहायता दी। उसने विद्रोह कर आरा पर कब्जा जमाया और वहाँ के जागीरदार फरहत खाँ को घेर लिया। उसका पुत्र फहरंग खान ने अपने पिता को गज्जनशाही के घेरे से मुक्‍त कराने का प्रयास किया, परन्तु इस प्रयास में वह मारा गया तथा फरहत भी मारा गया। गज्जनशाही गाजीपुर की ओर खान-ए-जहाँ के परिवार के सदस्यों को गिरफ्तार करने के उद्देश्य से गया लेकिन केन्द्रीय सरकार द्वारा नियुक्‍त शाहवाज खान कम्बो ने पीछा करते हुए जगदीशपुर पहुँच गया और तीन माह तक घेराबन्दी कर अन्त में उसे पराजित कर दिया।


title: बिहार का मध्यकालीन इतिहास

text: इसके पश्‍चात् रोहतास के क्षेत्रों में अफगानों का उपद्रव शुरू हो गया। काला पहाड़ नामक अफगान (जो बंगाल से आया था) के साथ मिलकर विद्रोह शुरू कर दिया। मालूम खान ने इसे पराजित कर मार डाला। फलतः शाहवाज खान ने रोहतास के किले एवं शेरगढ़ पर अधिकार कर लिया।


title: बिहार का मध्यकालीन इतिहास

text: १५७७ ई. में मुजफ्फर खान को बिहार से आगरा बुला लिया गया और शुजात खान को बिहार का गवर्नर बनाया गया। १५७८ ई. से १५८० ई. तक बिहार का कोई मुगल गवर्नर नहीं रहा। इस अवधि में छोटे-छोटे सरदार ही शासन करते थे। पटना, रोहतास, आरा, सासाराम, हाजीपुर, तिरहुत के क्षेत्रों में सरदारों का शासन चलता था। बिहार में सूबेदार के अभाव में अव्यवस्था तथा अराजकता का माहौल बना हुआ था।


title: बिहार का मध्यकालीन इतिहास

text: १५७९ ई. में शेरशाह ने मुल्ला तैयब को दीवान एवं राय पुरुषोत्तम को मीर बक्शी नियुक्‍त किया था, लेकिन अधिकारियों की अदूरदर्शिता से शासन प्रणाली और अधिक चरमरा गई। इसी दौरान बिहार में अरब बहादुर के नेतृत्व में विद्रोह भड़क उठा। पटना में बंगाल से सम्पत्ति ले जा रही गाड़ियों को लूट लिया गया तथा १५८० ई. में विद्रोहियों ने मुजफ्फर खान की हत्या कर दी। कुशाग्र एवं बुद्धि वाला सेनापति राजा टोडरमल ने अतिरिक्‍त शाही सैनिक सहायता से बंगाल का विद्रोही नेता बाबा खान कमाल को मार डाला तथा मुंगेर शासक यासुम खान को घेर लिया।


title: बिहार का मध्यकालीन इतिहास

text: यासुम खान पराजित हो गया फलतः शाही सेना गया होते हुए शेर घाटी पहुँची। १५८० ई. के अन्त तक लगभग सम्पूर्ण दक्षिणी बिहार पर पुनः मुगलों का अधिकार हो गया।


title: बिहार का मध्यकालीन इतिहास

text: अकबर ने अपने साम्राज्य को १२ सूबों में बाँटा था। उसमें बिहार भी एक अलग सूबा था जिसका गवर्नर खान-ए-आजम मिर्जा अजीज कोकलतास को बनाया गया। इस समय बिहार की कुल आय २२ करोड़ दाय अर्थात् ५५,४७,९८५ रु. थी।


title: बिहार का मध्यकालीन इतिहास

text: १६१८ ई. मुर्करव खान को बिहार का सूबेदार नियुक्‍त किया गया। वह अपने पिता के अनुरूप एक अच्छा चिकित्सक एवं अंग्रेजी साझी व्यापारी था। १६२१ ई. में बिहार का गवर्नर बनने वाला पहला राजकुमार था। वह शहजादा परवेज था। उसके प्रशासनिक कार्यों में मुखलिस खान सहायता करता था। इस समय बिहार में एक अफगान सरदार नाहर बहादुर खवेशगी द्वारा १६३६ ई. में पटना में पत्थर की मस्जिद का निर्माण करवाया था।


title: बिहार का मध्यकालीन इतिहास

text: १६२२-२४ ई. की अवधि में शहजादा खुर्रम ने बादशाह के खिलाफ विद्रोह कर दिया। खुर्रम ने पटना, रोहतास आदि क्षेत्रों पर परवेज का अधिकार छीन लिया। इसी समय खुर्रम ने खाने दुर्रान (बैरम बेग) को बिहार का गवर्नर बनाया।


title: बिहार का मध्यकालीन इतिहास

text: २६ अक्टूबर १६२४ को बहादुरपुर के निकट टोंस नदी पर शहजादा परवेज की सेना ने खुर्रम को पराजित कर दिया। खुर्रम पटना होते हुए अकबर नगर चला गया फिर जहाँगीर द्वारा सुलह कर लिया गया। १६२६-२७ ई. में शहजादा परवेज के स्थान पर मिर्जा रुस्तम एफावी को को बिहार का सूबेदार बनाया गय जो जहाँगीर का अन्तिम गवर्नर था। १६२८ ई. में खान-ए-आलम बिहार का सूबेदार आठ वर्षों तक बना रहा। इसके बाद गुजरात के गवर्नर सैफ खान को बिहार का गवर्नर बना दिया गया। वह योग्य गवर्नरों में एक था उसने ही १६२८-२९ ई. में पटना में सैफ खान मदरसा का निर्माण कराया था। १६३२ ई. में बिहार का गवर्नर शाहजहाँ ने अपने विश्‍वस्त अब्दुल्ला खान बहादुर फिरोज जंग को बनाया। इस समय भोजपुर के उज्जैन शासक ने विद्रोह कर दिया। वह पहले मुगल अधीन मनसबदार था। अन्त में पराजित होकर राजा प्रताप को मार डाला।